ΝΟΒ: «Πρωτάθλημα και Final Four!» - Onsports.gr\nOnsports Team\t21 Δεκεμβρίου 2012, 20:31\nΝΟΒ: «Πρωτάθλημα και Final Four!»\nΗ διατήρηση των σκήπτρων στην Ελλάδα, αλλά και ο τίτλος της πρωταθλήτριας Ευρώπης είναι ο στόχος της Βουλιαγμένης, όπως τόνισαν ο τεχνικός του ΝΟΒ, Κώστα Δήμου, και η αρχηγός της ομάδας, Αντιόπη Μελιδώνη ενόψει της έναρξης της νέας σεζόν.\n«Στόχος της ομάδας μας είναι να κατακτήσουμε και φέτος το πρωτάθλημα και στην Ευρώπη να μπούμε στο Final Four και, εκεί, αν μπορούμε να το κατακτήσουμε και αυτό. Δεν έχουμε αντιμετωπίσει προβλήματα, εκτός από τον τραυματισμό της Χριστίνας, της οποίας η αποθεραπεία εξελίσσεται πολύ καλά και από τη νέα χρονιά θα είναι σε θέση να προσφέρει και αυτή τις υπηρεσίες της. Τα κορίτσια έχουν πολλή όρεξη, πάμε καλά όλα βαίνουν καλώς!\nΜε αφορμή την έναρξη της σαιζόν αλλά και το νέο ημερολογιακό έτος, εύχομαι σε όλους υγεία, πάνω απʼόλα. Από κει και πέρα, εύχομαι επιτυχίες στο πόλο αλλά και στον Ναυτικό Όμιλο Βουλιαγμένης, οπουδήποτε κι αν συμμετέχει», τόνισε ο Δήμου, ενώ από την πλευρά της η Μελιδώνη συμπλήρωσε:\n«Για την ομάδα μας οι στόχοι είναι οι ίδιοι κάθε χρόνο, δεν αλλάζει κάτι : ο τίτλος της πρωταθλήτριας, τόσο στην Ελλάδα όσο και στην Ευρώπη. Η Βουλιαγμένη είναι μια ομάδα που παραδοσιακά βασίζεται στα δικά της παιδιά. Φέτος, όπως και πέρυσι, δε θα έχουμε ξένη παίκτρια όμως ειδικά φέτος πιστεύω ότι οι μικρές της ομάδας μας θα έχουν ενεργό ρόλο και θα πρωταγωνιστήσουν, όπως έδειξε και η ως τώρα συμμετοχή τους στην Ευρώπη.\nΣτην ομάδα μας φέτος ήρθε η Τίνα Κοντογιάννη, η οποία είναι σχετικά άπειρη από μεγάλους αγώνες, όμως έχει τις προϋποθέσεις ώστε μέσα από τη δουλειά να βελτιωθεί και να διαδραματίσει ενεργό ρόλο στην προσπάθειά μας.\nΗ απουσία της Γιούλης είναι μια μεγάλη απώλεια και αγωνιστικά και ηθικά και συναισθηματικά. Προσωπικά, είχα ανακοινώσει κι εγώ την αποχώρησή μου από την ενεργό δράση, όμως επιστρατεύτηκα λόγω του τραυματισμού της Χριστίνας και τώρα πια θα δούμε στην πορεία τι θα γίνει!\nΓενικά, το χαρακτηριστικό του φετινού πρωταθλήματος είναι ότι αρκετές κοπέλες έφυγαν από την Ελλάδα σε πολύ μικρή ηλικία προκειμένου να σπουδάσουν στο εξωτερικό. Κοπέλες που πρωταγωνίστησαν στο Παγκόσμιο πρωτάθλημα πριν λίγες μέρες. Αυτό δείχνει ότι στην Ελλάδα οι συνθήκες δεν είναι καλές και ελπίζω να βελτιωθεί αυτή η κατάσταση.\nΣε ό,τι αφορά το πρωτάθλημα, θεωρούμαστε ως φαβορί. Ακόμα και πέρυσι, στο μεγαλύτερο μέρος της χρονιάς ήμασταν αήττητες, νικώντας με μεγάλες διαφορές. Όμως ο Ολυμπιακός είναι πάντα υπολογίσιμος, έχει έναν προπονητή που τον εκτιμώ πολύ για τη δουλειά που κάνει διότι παίρνει παίκτριες άπειρες αλλά τις δουλεύει αρκετά.\nΚαι ο Εθνικός έκανε κάποιες κινήσεις, θεωρώ ότι θα είναι καλύτερος από πέρυσι. Έχει και αυτός έναν προπονητή που εκτιμώ πολύ, με τον οποίο έχω συνεργαστεί στο παρελθόν και τον θεωρώ δάσκαλο.\nΒλέποντας τη γενικότερη κατάσταση με τα προβλήματα τα οικονομικά και επαγγελματικά, διαπιστώνω ότι το σημαντικότερο πράγμα είναι η υγεία.\nΟπότε εύχομαι στον κόσμο υγεία και υπομονή και όλα θα γίνουν!»\n39 λεπτά πριν Κτηματολόγιο: Τι προβλέπει το σχέδιο για νέες ψηφιακές υπηρεσίες και ψηφιοποίηση των αρχείων


mutate - Αγγλοελληνικό Λεξικό WordReference.com\nEnglish-Greek Dictionary | mutate\nmutate⇒ viintransitive verb: Verb not taking a direct object--for example, "She jokes." "He has arrived." (change form) μεταλλάσσομαι ρ αμρήμα αμετάβατο: Δεν συνδυάζεται με αντικείμενο, π.χ. κοιμάμαι, διψάω, πεινάωκλπ.\nΟ όρος 'mutate' βρέθηκε επίσης στις εγγραφές:\nΣυζητήσεις του φόρουμ με τη λέξη/φράση mutate στον τίτλο:\nΔεν υπάρχουν τίτλοι με τη λέξη/φράση "mutate".\nΣυζητήσεις σχετικά με τον όρο mutate στο English Only φόρουμ\nΔείτε την αυτόματη μετάφραση του Google Translate για τον όρο 'mutate'.


Εικαστικά Εργαστήρια, Χριστούγεννα 2016 - Τόλκιν, Φραγκ. - ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ ΚΡΗΤΗΣ, Ρέθυμνο.\nΕικαστικά Εργαστήρια, Χριστούγεννα 2016 - Τόλκιν, Φραγκ.\nΤα Χριστούγεννα του Τόλκιν\nγια σχολεία, για οικογένειες με παιδιά, ή και ομάδες (8 και άνω ατόμων)\nπροτεινόμενη ηλικία 5-12\nΤον Δεκέμβριο 2016, τα Εικαστικά Εργαστήρια του Μουσείου Σύγχρονης Τέχνης Κρήτης, πρόσφεραν στους μικρούς φίλους ένα χριστουγεννιάτικο πρόγραμμα με τίτλο "Τα Χριστούγεννα του Τόλκιν". Το πρόγραμμα συνδύαζε εργαστήρι εικονογράφησης με την αφήγηση ιστοριών γραμμένων από τον σπουδαίο Άγγλο συγγραφέα του Άρχοντα των Δαχτυλιδιών, J. R. R. Tolkien.\nΤα παιδιά του συγγραφέα Τόλκιν λάβαιναν κάθε Χριστούγεννα, από το 1920 έως το 1942, έναν φάκελο με γραμματόσημο από τον Βόρειο Πόλο. Ο φάκελος περιείχε ένα γράμμα από τον Πατέρα των Χριστουγέννων που δεν είναι άλλος από τον Άγιο Βασίλη. Οι επιστολές, γραμμένες με τρεμουλιαστό γραφικό χαρακτήρα έλεγαν υπέροχες ιστορίες για τον Βόρειο Πόλο, τις σκανταλιές του Πολικού Αρκούδου, τις διάφορες περιπέτειες με τα ξωτικά και τους καλικάτζαρους. Ο Τόλκιν συνόδευε τα γράμματα με ζωγραφιές που ο ίδιος έφτιαχνε και όπου ζωντάνευε περαιτέρω αυτός ο κόσμος.\nΟι επιστολές αυτές είναι ένα υπέροχο λογοτεχνικό και εικαστικό υλικό που αξίζει να το γνωρίσουν τα παιδιά. Εικόνες αλλά και γραφή πλούσια και με σπουδαία κρυμμένα μηνύματα που σας καλούμε να τα γνωρίσουμε μαζί.\nΤο πρόγραμμα απευθυνόταν, σε σχολεία καθώς και σε οικογένειες με παιδιά ή και σε άλλες ομάδες ατόμων κατόπιν συνεννόησης.\nΥλοποίηση: Μαρία Έρνεστ Φραγκοπούλου (Ιστορικός Τέχνης, Εικαστικός, Μουσειοπαιδαγωγός).


Καστελόριζο, εκεί που σταματά ο χρόνος - Έκθεση Φωτογραφίας Χρίσοτυ Σιμάτου - iFocus\nΚαστελόριζο, εκεί που σταματά ο χρόνος - Έκθεση Φωτογραφίας Χρίσοτυ Σιμάτου\nΦέτος το 5ο Διεθνές Φεστιβάλ Ντοκιμαντέρ "Πέρα από τα Σύνορα" φιλοξενεί στη Δημοτική Αίθουσα Μεγίστης την έκθεση φωτογραφίας του Χρίστου Σιμάτου «Καστελλόριζο, εκεί που σταματάει ο χρόνος». Πρόκειται για μια συλλογή υψηλής αισθητικής, με φωτογραφίες του καλλιτέχνη από τοπία του Καστελλορίζου, με στόχο να αναδειχθεί η πλούσια πολιτιστική κληρονομιά και η απαράμιλλη φυσική ομορφιά του νησιού.\nΔιάρκεια: 23 - 30 Αυγούστου\nΕγκαίνια: 23 Αυγούστου, στις 18.30\nΤοποθεσία: Δημοτική Αίθουσα Μεγίστης\nThis year the 5th International Documentary Festival will host at the Municipality Hall of Megisti the photographic exhibition of Christos Simatos “Castellorizo, where time stops”. It is an aesthetically outstanding collection of Castellorizo’s landscape photos, with the aim of highlighting the rich cultural heritage and natural beauty of the island.\nΔημοτική Αίθουσα Μεγίστης\n5ο Διεθνές Φεστιβάλ Ντοκιμαντέρ "Πέρα από τα Σύνορα"


Μια άλλη ανάγνωση για τη "μεγάλη προδοσία" – Anatropi News\nτου Παντελή Καρίκα\nΗ προδοσία της Κύπρου συντελέστηκε, χωρίς αμφιβολία, στις κρίσιμες μέρες μεταξύ της 15ης και 20ης Ιουλίου 1974. Τις ημέρες αυτές από τη μια ο Μακάριος ζητούσε τη συνδρομή των «εγγυητριών δυνάμεων» και από την άλλη κάποιοι στην Αθήνα επιχειρήσουν να διασκεδάσουν την αίσθηση περί επικείμενης τουρκικής εισβολής στη μεγαλόνησο, με κάθε, διαθέσιμο, τρόπο. Η Ελλάδα έπρεπε με κάθε τρόπο να «πειστεί» ότι δεν μπορεί να πολεμήσει τους Τούρκους στην Κύπρο. Προφανώς συμφέρον επί του προκειμένου είχαν οι Αμερικανοί, οι οποίοι, άσχετα με τα γεγονότα της Κύπρου, δεν θα επέτρεπαν ποτέ να διαλυθεί η νοτιοανατολική πτέρυγα του ΝΑΤΟ. Αμέσως λοιπόν τέθηκε σε εφαρμογή ένα σχέδιο ανοίγματος και «δεύτερου μετώπου», ώστε η πρόθυμη να πειστεί ελληνική στρατιωτική και κατόπιν πολιτική ηγεσία, να καταλήξει στο συμπέρασμα ότι πολεμική εμπλοκή με την Τουρκία ήταν αδιανόητη…\nΠρόσφατα, ο πρώην Α/ΓΕΕΘΑ Νικόλαος Κουρής, στο βιβλίο του «Αιγαίο. Η μακροχρόνια διαμάχη και ο ρόλος των Αμερικανών» αναφέρει, εσφαλμένα, ότι ο σμήναρχος Παπανικολάου ενημερώθηκε από τον Αμερικανό ΑΚΑΜ για το σήμα στις 20 Ιουλίου, ενώ στο βιβλίο του, όπου έχει φωτογραφία του σήματος (σελ. 75), φαίνεται καθαρά η ημερομηνία αποστολής, που είναι η 18η Ιουλίου. Επίσης απόλυτα λανθασμένος είναι ο ισχυρισμός του κ. Κουρή ότι λόγω του «κατασκευασμένου», όπως το χαρακτηρίζει, αυτού σήματος η τότε στρατιωτική ηγεσία δεν έστειλε βοήθεια στην Κύπρο. Η πραγματικότητα είναι εντελώς διαφορετική. Υπήρξαν δύο σήματα. Το μεν πρώτο της 18ης Ιουλίου, όπου απλά ο Έλληνας ΑΚΑΜ στη Σόφια μεταφέρει πληροφορίες για μετακινήσεις σοβιετικών δυνάμεων προς την Ουγγαρία και νοτιοανατολικά αυτής, γεγονός που ουδόλως επηρέαζε την αποστολή ελληνικών δυνάμεων στην Κύπρο ή την εκδήλωση ελληνικής επίθεσης στη Θράκη και ένα δεύτερο σήμα, με ημερομηνία 23 Ιουλίου – τρείς δηλαδή μέρες μετά την εκδήλωση της τουρκικής εισβολής και μερικών ωρών πριν την επιστροφή του Κων. Καραμανλή και του σχηματισμού πολιτικής κυβέρνησης – την ύπαρξη του οποίου ο κ. Κουρής, στο βιβλίο του, είτε αγνοεί, είτε συγχέει με το πρώτο της 18ης Ιουλίου. Το δεύτερο σήμα ήταν το «κατασκευασμένο» από άγνωστη πηγή, την αυθεντικότητα του οποίου όμως υπερασπίστηκαν με σθένος ο τότε αρχηγός της ΚΥΠ αντιστράτηγος Σταθόπουλος, ο αρχηγός της ΑΣΔΕΝ, αντιστράτηγος Γκράτσιος και ο αρχηγός ΓΕΑ, αντιπτέραρχος Παπανικολάου, οι οποίοι δήλωναν ανερυθρίαστα «Οι Βούλγαροι θα μας πάρουν την Θεσσαλονίκη».\nΤο εν λόγω, δεύτερο σήμα, ο Σταθόπουλος απέδωσε σε πληροφορίες προερχόμενες από τους Βρετανούς και τους Αμερικανούς. Την ίδια ώρα ο «Αττίλας Ι» είχε ολοκληρωθεί. Θα ακολουθούσε ο «Αττίλας ΙΙ». Η Ελλάδα, με πολιτική κυβέρνηση πια, αλλά με τους ίδιους αρχηγούς κλάδων και πάλι δεν βοήθησε. Παρακολουθούσε ως θεατής τους Τούρκους να κερδίζουν, με μόνο σχεδόν αντίπαλο την ΕΛΔΥΚ, ακόμα 34% του κυπριακού εδάφους.\nΒάσει λοιπόν του δεύτερου σήματος η ελληνική (;) στρατιωτική ηγεσία αρνήθηκε να βοηθήσει την Κύπρο, γιατί «αν οι ελληνικές δυνάμεις εμπλέκονταν με τους Τούρκους, θα υπήρχε ο κίνδυνος οι «Ανατολικοί» να εισβάλουν στην Ελλάδα» ! Στις 23 Ιουλίου ένας υπάλληλος της ελληνικής πρεσβεία και πράκτορας της ΚΥΠ, με την κωδική ονομασία «Πέτρος», έφερε, προς υπογραφή, ενώπιον του σμηνάρχου Παπανικολάου, ένα έτοιμο σήμα, στο οποίο αναγραφόταν ότι δύο σοβιετικές στρατιές βρίσκονταν στην Βουλγαρία από τις 20 Ιουλίου. Ο σμήναρχος δεν δέχτηκε να υπογράψει το σήμα, εφόσον, δεν είχε πληροφορίες που να επιβεβαιώνουν τα αναγραφόμενα σε αυτό. Όταν ο σμήναρχος ρώτησε τον «Πέτρο» από πού άντλησε τις πληροφορίες του, εκείνος απάντησε ότι οι πληροφορίες προέρχονταν από τον Έλληνα πρέσβη Ιωάννη Κολιακόπουλο, μέσω γυναίκας, Βουλγάρας. Τότε ο σμήναρχος είπε στον «Πέτρο» να ζητήσει από τον πρέσβη να υπογράψει εκείνος το σήμα, αφού η πληροφορία προερχόταν από αυτόν. Ο «Πέτρος» έφυγε από το γραφείο του σμηνάρχου και σε λίγο επέστρεψε, λέγοντάς του ότι ο πρέσβης, ως πολιτικό πρόσωπο δεν μπορεί να υπογράψει. Αφού επρόκειτο για στρατιωτικές πληροφορίες έπρεπε να υπογραφεί από τον ΑΚΕΑ και να αποσταλεί στην Αθήνα μέσω του γραφείου του. Οι συνωμότες γνώριζαν καλά το έργο τους. Όταν και πάλι ο σμήναρχος Παπανικολάου αρνήθηκε να υπογράψει, ο «Πέτρος» επέμεινε και έγραψε επί του σήματος «Πηγή : Πέτρος». Μόνο μετά από αυτό το σήμα υπεγράφη από τον σμήναρχο Παπανικολάου, ως σήμα προερχόμενο από τον πράκτορα της ΚΥΠ «Πέτρο» και απεστάλη στην Αθήνα. Το σήμα αυτό λοιπόν, περιείχε, μέσω ΚΥΠ, την κατασκευασμένη πληροφορία για τις συγκεντρώσεις δύο σοβιετικών στρατιών στη Βουλγαρία, για να αποτελέσει άλλοθι υπέρ όλων όσοι αρνούνταν να βοηθήσουν την Κύπρο! Ο Παπανικολάου, αναφέροντας την πηγή της εν λόγω «πληροφορίας» στο σήμα ξεκαθάριζε ότι δεν επρόκειτο για πληροφορία που προερχόταν από τον ίδιο, αλλά από τον «Πέτρο», δηλαδή τον πράκτορα της ΚΥΠ. Ο σμήναρχος απλώς διαβίβασε μια πληροφορία της ΚΥΠ. Το απίστευτο πάντως είναι ότι όταν η «πληροφορία» του «Πέτρου» έφτασε στην Αθήνα δεν έγινε πιστευτή και δόθηκε εντολή να επανεξεταστεί το ζήτημα. Δύο ημέρες μετά, στις 25 Ιουλίου, ο «Πέτρος» με νέο σήμα ανέφερε ότι όντος η πληροφορία περί της συγκέντρωσης δύο σοβιετικών στρατιών στη Βουλγαρία δεν αληθεύει. Στο μεταξύ η μάχη της Κύπρου είχε χαθεί.


Βαθύ Κόκκινο | Ψυχολογικός πόλεμος ενάντια στους απεργούς πείνας\nΚυριακή, 1 Αυγούστου, 2021 03:28:03\nΨυχολογικός πόλεμος ενάντια στους απεργούς πείνας\nΓια ψυχολογικό πόλεμο ενάντιον των απεργών πείνας μίλησε ο εκπρόσωπός τους στη σημερινή συνέντευξη τύπου στη Θεσσαλονίκη. Στην ίδια συνέντευξη για την κρισιμότητα της κατάστασης και το δίκαιο του αγώνα μίλησαν ο Τριαντάφυλλος Μυταφίδης (δημ. σύμβουλος) και ο Αλέξης Μπένος, καθηγητής ιατρικής, ενώ για τα επικίνδυνα προβλήματα υγείας μίλησε ο Στρατής Πλωμαρίτης, Πρόεδρος της ΕΝΙΘ και μέλος της ομάδας ιατρικής υποστήριξης.\nΑκολουθεί το κείμενο που διάβασε ο Γάνι, εκπρόσωπος των μεταναστών:


Τριγλυκερίδια - iatroi.gr\nΚατηγορίες λιπαρών οξέων\nΑνάλογα με τους διπλούς δεσμούς άνθρακα\nΥπάρχουν δύο σχετικές υποκατηγορίες:\n* Στη πρώτη υποκατηγορία ανήκουν τα λιπαρά οξέα που περιέχουν ένα διπλό δεσμό, όπως είναι το ελαϊκό οξύ και ονομάζονται μονοακόρεστα λιπαρά οξέα.\n* Στη δεύτερη υποκατηγορία ανήκουν τα λιπαρά οξέα που περιέχουν περισσότερους διπλούς δεσμούς, όπως είναι το λινελαϊκό οξύ και ονομάζονται πολυακόρεστα λιπαρά οξέα.\nΑνάλογα με την ομοιότητα των λιπαρών οξέων\nΚάθε τριγλυκερίδιο αποτελείται είτε από αντίγραφα του ίδιου λιπαρού οξέος, οπότε ορίζεται ως απλό τριγλυκερίδιο, είτε από διαφορετικά λιπαρά οξέα, οπότε ορίζεται μικτό μικτό τριγλυκερίδιο.\nΑνάλογα με την προέλευσή τους\nΤα τριγλυκερίδια τα οποία προέρχονται από φυτικές πρώτες ύλες ονομάζονται έλαια και σε θερμοκρασία περιβάλλοντος είναι σε υγρή μορφή, ενώ αυτά που προέρχονται από ζωικούς οργανισμούς ονομάζονται λίπη και η μορφή τους είναι στερεά ή ημιστέρεα. Η αιτιολογία αυτής της διαφοροποίησης οφείλεται στη σύσταση των τριγλυκεριδίων. Τα φυτικά τριγλυκερίδια (έλαια) περιέχουν μεγάλες ποσότητες ακόρεστων λιπαρών οξέων. Τα ακόρεστα λιπαρά οξέα χαρακτηρίζονται από σημαντικά μικρότερα σημεία τήξεως, σε σύγκριση με αυτά των κορεσμένων, με αποτέλεσμα τα τριγλυκερίδια τους να έχουν μικρά σημεία τήξεως και σε θερμοκρασία περιβάλλοντος να βρίσκονται σε υγρή μορφή. Αντίθετα, τα ζωικά τριγλυκερίδια (λίπη) περιέχουν κατά κύριο λόγο κορεσμένα λιπαρά οξέα, τα οποία χαρακτηρίζονται από υψηλότερα σημεία τήξεως. Τα τριγλυκερίδια είναι αδιάλυτα στο νερό, ελαφρότερα από αυτό, και κατά την διαδικασία της υδρόλυσης δίνουν γλυκερόλη και λιπαρά οξέα. Ειδικότερα, η υδρόλυση τους με αλκάλεα λέγεται σαπωνοποίηση και τα παραγόμενα προϊόντα, συνήθως τα άλατα καλίου ή νατρίου, λεγονται σάπωνες.\nΗ λειτουργία των τριγλυκεριδίων\nΗ βασική φυσιολογική λειτουργία των τριγλυκεριδίων του πλάσματος είναι η μεταφορά των λιπιδίων μεταξύ του ήπατος και των περιφερικών ιστών. Τα συστήματα μεταφοράς των λιπιδίων στο αίμα, διακρίνονται σε δυο κατηγορίες: στο εξωγενές και στο ενδογενές.\nΕξωγενές σύστημα μεταφοράς λιπιδίων\nΤο εξωγενές σύστημα μεταφοράς των λιπιδίων μεταφέρει το λίπος της τροφής, κυρίως τα τριγλυκερίδια, στο ήπαρ και τους περιφερικούς ιστούς, με την μορφή των χυλομικρών και των υπολειμμάτων τους, δηλαδή λιποπρωτεϊνών πλουσίων σε τριγλυκερίδια. Αξίζει να σημειωθεί, ότι μόνο πολύ πρόσφατα ενοχοποιήθηκε ο πιθανός ρόλος αυτού του συστήματος στην εμφάνιση της στεφανιαίας νόσου. Ωστόσο, διαταραχή αυτού του μεταφορικού συστήματος ενδέχεται να οδηγεί σε υψηλά επίπεδα αθηρογόνων τριγλυκεριδίων.\nΗ πρόσληψη του μορίου της LDL μπορεί να γίνει από τους περιφερικούς ιστούς ή το ήπαρ. Εναλλακτικά, το μόριο αυτό μπορεί να μεταβληθεί περαιτέρω προς ένα μικρό, πυκνό μόριο LDL, το οποίο, ακολούθως, προσλαμβάνεται κατά προτίμηση από τους περιφερικούς ιστούς, και όχι τόσο έντονα από το ήπαρ. Ωστόσο, ο τρόπος ρύθμισης και των τριών διαδικασιών πρόσληψης είναι κοινός, και πραγματοποιείται από τους υποδοχείς της LDL. Ο ενδοκυτταρικός υποδοχέας LDL είναι υπεύθυνος για την πρόσληψη από τα κύτταρα τόσο των μορίων LDL, όσο και των VLDL. Τα μόρια της LDL όταν εσωτερικοποιηθούν διασπώνται, ενώ η χοληστερόλη εναποθηκεύεται ενδοκυττάρια, συμπληρώνοντας την διαδικασία μεταφοράς των τριγλυκεριδίων – χοληστερόλης. Στην οδό αυτής της μεταφοράς συμμετέχουν πολλές εξεργασίες, και οποιαδήποτε βλάβη ενδέχεται να οδηγήσει σε δυσλιπιδαιμία, προάγοντας την στεφανιαία νόσο και την περιφερική αρτηριοπάθεια. O προσδιορισμός του επιπέδου της LDL παρέχει μια εκτίμηση του συνόλου των μορίων της LDL, και στην κατάσταση αυτή δεν έχουν διεξαχθεί ακόμη προσπάθειες προσδιορισμού της σύνθεσης του πληθυσμού των μορίων LDL, με βάση το μέγεθος των μορίων.\nΤα χαμηλά τριγλυκερίδια δεν παρουσιάζουν συμπτώματα στον οργανισμό, ωστόσο ο εντοπισμός τους μπορεί να γίνει τυχαία κατά την διάρκεια εργαστηριακών ελέγχων. Τα χαμηλά επίπεδα των τριγλυκεριδίων δεν επιφέρουν συνήθως προβλήματα στον οργανισμό και πολλές φορές δεν αποτελούν καν παθολογικό φαινόμενο. Ωστόσο, ο εντοπισμός τους μπορεί να αποτελεί ένδειξη υποκειμενικής παθολογίας και ένδειξη μειωμένης ενεργειακής προσφοράς. Ειδικότερα, τα πλέον συνήθη νοσήματα και παθολογικές καταστάσεις, που προκαλούν πτώση των τριγλυκεριδίων του αίματος είναι τα ακόλουθα:\n* Καταστάσεις δυσαπορρόφησης\n* Φάρμακα και τοξικές ουσίες\n* Κακή διατροφή\n* Νοσήματα ήπατος\nΗ σωστή κλινική εξέταση κρίνεται κομβικής σημασίας στην διαφορική διάγνωση και θεραπεία.\nΗ αύξηση των τριγλυκεριδίων αποτελεί ένα συχνό παθολογικό πρόβλημα. Δεν συνοδεύεται από την παρουσία συμπτωμάτων με αποτέλεσμα η αύξηση τους να διαπιστώνεται τυχαία κατά την διάρκεια κοινού εργαστηριακού ελέγχου. Οι σημαντικότερες αιτίες της αύξησης των τριγλυκεριδίων είναι οι:\n* Χρόνιος αλκοολισμός\n* Παρενέργειες φαρμάκων\nΠαθολογικές επιπτώσεις από την αύξηση των τριγλυκεριδίων\nΓια τους περισσότερους ανθρώπους η μεμονωμένη, ήπια, αύξηση των τριγλυκεριδίων δεν εγκυμονεί κανένα κίνδυνο. Ωστόσο, όταν η αύξηση των τριγλυκεριδίων είναι μεγάλη, δύναται να προκαλέσει παγκρεατίτιδα, μια επικίνδυνη νόσο του παγκρέατος, η οποία χαρακτηρίζεται από φλεγμονή του οργάνου. Σε ευαίσθητους οργανισμούς η τριγλυκεριδιακή αύξηση, σε συνδυασμό με άλλους παράγοντες (π.χ αύξηση σακχάρου, κάπνισμα) συντελεί στην εμφάνιση και εκδηλώσεων στυτικής δυσλειτουργίας, εμφράγματος, εγκεφαλικού επεισοδίου, ανευρυσμάτων και αγγειακής άνοιας. Στο σημείο αυτό πρέπει να σημειωθεί ότι η αύξηση των τριγλυκεριδίων σε άτομα τα οποία πάσχουν από μεταβολικό σύνδρομο, εγκυμονεί σοβαρούς κινδύνους. Το μεταβολικό σύνδρομο συνδέεται με αυξημένη επίπτωση καρδιοεγκεφαλικών επεισοδίων, διαβήτη και πρόωρων θανάτων, ενώ χαρακτηρίζεται από ένα σύνολο επιμέρους μεταβολικών προβλημάτων, στα οποία διαπιστώνονται τρεις ή περισσότερες από τις ακόλουθες διαταραχές:\n* Kακοήθη κατανομή υπερβάλλοντος βάρους στην κοιλιακή χώρα, τον θώρακα και τα άκρα.\n* Υψηλά επίπεδα τριγλυκεριδίων του αίματος.\n* Παθολογικά χαμηλά επίπεδα «καλής χοληστερίνης» HDL.\n* Οριακά φυσιολογική αρτηριακή πίεση του αίματος.\n* Οριακά φυσιολογικό επίπεδο γλυκόζης αίματος νηστείας (σάκχαρο).\nΟι φυσιολογικές τιμές τριγλυκεριδίων\n* Φυσιολογικά επίπεδα: < 150 mg/dL\n* Οριακά υψηλά επίπεδα: 200 – 499 mg/dl\n* Πολύ υψηλά επίπεδα: > 500 mg/dL (5).


Γεωργιάδης- Self test: Οι φαρμακοποιοί γνώριζαν για τις συσκευασίες των 25 τεμαχίων – Μαλεβιζιώτης\nΣτον ισχυρισμό ότι οι φαρμακοποιοί ήξεραν ότι θα παραλάβουν συσκευασίες των 25 τεμαχίων για τα self test προχώρησε ο υπουργός Ανάπτυξης, Αδωνις Γεωργιάδης.\n«Δεν υπάρχει πουθενά στον κόσμο άλλη συσκευασία από αυτή των 25 τεμαχίων. Υπάρχουν στη Γερμανία ατομικά που πωλούνται με αρκετά χρήματα. Τα δωρεάν self test είναι σε 25άδες σε όλο τον πλανήτη. Ηταν σε πλήρη γνώση των φαρμακοποιών», δήλωσε χαρακτηριστικά μιλώντας στον ΣΚΑΪ, καθώς όλα αυτά ήταν αναρτημένα στον διαγωνισμό που έτρεξε.\n«Η διαδικασία της αγοράς, της προκήρυξης του διαγωνισμού, της διανομής των self test και της δημιουργίας της ηλεκτρονικής πλατφόρμας, στα δικά μου μάτια φαντάζει ένα θαύμα για το ελληνικό Δημόσιο. Όταν ανακοινώσαμε ότι θα το κάναμε, δεν πίστευα ότι θα καταφέρουμε να το κάνουμε μέσα στο χρονοδιάγραμμα που είχαμε θέσει. Κι όμως όλα κύλησαν ρολόι και το κάναμε», επισήμανε.\nΣε ό,τι αφορά στο άνοιγμα της αγοράς, ο κ. Γεωργιάδης ανέφερε ότι οι δύο πρώτες ημέρες επαναλειτουργίας του λιανεμπορίου ήταν προσεκτικές, η αγορά κινήθηκε, όχι όμως με τον χαμό του Ιανουαρίου. Τα μέτρα έχουν τηρηθεί και έχουμε κάνει πάρα πολλούς ελέγχους.\nΕρωτηθείς σχετικά με τις «κόκκινες περιοχές» που η Επιτροπή αποφάσισε την αναστολή του ανοίγματος των καταστημάτων, σχολίασε ότι «οι έμποροι στη Θεσσαλονίκη, στην Κοζάνη και την Αχαΐα βρέθηκαν σε μια πολύ μεγάλη δυσάρεστη έκπληξη και στο μέτρο που αυτό είναι ευθύνη δική μου, ως αρμόδιος υπουργός, τους ζητώ συγγνώμη». Μάλιστα, τόνισε ότι το υπουργείο Ανάπτυξης κάθε φορά που συνεδριάζει η Επιτροπή των Λοιμωξιολόγων καταθέτει αίτημα για το άνοιγμα των καταστημάτων. «Το τι ανοίγει, με τι ρυθμό και πού ανοίγει είναι σε συνάρτηση με τη συζήτηση που γίνεται στην Επιτροπή», σημείωσε.\nΕτικέτες: self testΆδωνις Γεωργιάδης


Στις παρελάσεις η Ελλάδα αναστενάζει… - Provocateur\nΣτις παρελάσεις η Ελλάδα αναστενάζει…\nΓια μια χούφτα ψήφους, για ένα έστω… ενσταντανέ!\n«Αυτή την επιμονή να χώνεται παντού δεν την καταλαβαίνω. Είναι ντροπή και μόνο που παρίσταται. Αν δεν το καταλαβαίνει ο ίδιος, θα πρέπει οι τελετάρχες να του πουν "δεν έχει θέση για 'σένα". Έχει τόσες κατηγορίες σε βάρος του που δεν μπορεί να παριστάνει το δημόσιο πρόσωπο», δηλώνει με το τέλος της παρέλασης ο Γιάννης Μπουτάρης για τον Παναγιώτη Ψωμιάδη. Ο τέως περιφερειάρχης που έχει κηρυχτεί «έκπτωτος», με αμετάκλητη δικαστική απόφαση, είχε ανέβει πριν, στην εξέδρα των επισήμων και παρακολούθησε από εκεί την παρέλαση στη Θεσσαλονίκη.\nΛίγο πιο δίπλα, στεκόταν ο νυν Περιφερειάρχης, που αντικαθιστά τον έκπτωτο, Απόστολος Τζιτζικώστας. Που θέλησε να φανεί τόσο… δημοκρατικός, καλώντας με ιδιαίτερη πρόσκληση τους βουλευτές της «Χρυσής Αυγής». Τι να ευαισθητοποίησε άραγε τον γιο του Γιώργου Τζιτζικώστα, φιλοβασιλικού βουλευτή της Νέας Δημοκρατίας και έσπευσε να κάνει άνοιγμα στη Χρυσή Αυγή; Μα η εκλογική βάση του κόμματος, που αποτελείται από πάρα πολλούς εν δυνάμει ψηφοφόρους του… Και για να ολοκληρώσει το… χάιδεμα στο ευρύτερο δεξιό ακροατήριο, πετά μια ατάκα περί «εγκληματικής οργάνωσης» και ΠΑΣΟΚ για να είναι σίγουρος πως όλοι θα λάβουν το μήνυμα. Διεκδίκησε και πήρε κάποια από τα λεπτά της δημοσιότητας που δικαιούται, σύμφωνα με τον Andy Warhol. Όπως διεκδίκησε και πήρε τους ψηφοφόφόρους του πατέρα του. Κατά τα άλλα, από ένα νέο άνθρωπο περιμέναμε να μην είναι τόσο… προβλέψιμος!\nΔυστυχώς, ένα μεγάλο μέρος των πολιτικών σήμερα πολιτεύεται(;) βάση ατζέντας που θέτουν οι πολίτες-ψηφοφόροι. Ακολουθώντας την πεπατημένη, επενδύουν στο επικοινωνιακό κομμάτι, αφήνοντας στην άκρη την ουσία. Την πρόταση και υλοποίηση κάτι πρωτοπόρου, νέου, έστω και μικρού στόχου. Την παραγωγή έργου. Έστω και μικρού.\nΦυσικά και δεν αποτελεί… προνόμιο της ελληνικής κοινωνίας να διαθέτει και τέτοιους πολιτικούς. Αλλά όσο μεγαλώνουν οι προσωπικές φιλοδοξίες των στελεχών της Νέας Δημοκρατίας, τόσο θα δυσχεραίνει η θέση του Αντώνη Σαμαρά, που θα πρέπει να βρει τρόπο να κρατά «μαντρωμένα» τα στελέχη του.\nΚι ενώ ένα μεγάλο κομμάτι του πληθυσμού πανηγύριζε γιατί θα έβλεπε παρέλαση, ένα –επίσης- μεγάλο μέρος των ανδρών χαμογελούσε κάτω από τα μουστάκια του, βλέποντας τις πρώτες φωτογραφίες γυναικών που παρέλασαν και ανέβασαν… ηθικό και θερμόμετρο.\nΝα λοιπόν μια χρησιμότητα της παρέλασης! Πεδίον δόξης λαμπρόν για επίδοξους… σταρ. Είτε της πολιτικής, είτε της κοινωνικής ζωής. Και του χρόνου…\nΚαι επειδή από τον... μπακαλιάρο δεν πρέπει να λείπει η σκορδαλιά εμφανίστηκε και ο κάποτε ρηξικέλευθος Θεόδωρος Πάγκαλος για να δηλώσει ότι η χώρα πρέπει να έχει μία εθνική εορτή και όχι δύο. Κάποτε οι προοδευτικές απόψεις του πολιτικού του «μαζί τα φάγαμε» θα μπορούσαν να αποτελούν μέχρι και case study για τους πολιτκούς αναλυτές, αλλά τώρα προτρέπουν στη σκέψη για κόψιμο του χεριού των περισσότερων πολιτών που κάποτε τον ψήφισαν.\nΔείτε χαρακτηριστικά ενσταντανέ της «άλλης» παρέλασης!


Ψηφίστηκε ο προϋπολογισμός του Επιμελητηρίου Χανίων για το 2021 | Creta Voice\nΤον δρόμο την υλοποίησης παίρνει ο προϋπολογισμός του Εμπορικού και Βιομηχανικού Επιμελητηρίου Χανίων για το 2021, ο οποίος εγκρίθηκε χθες με πλειοψηφία κατά την επαναληπτική συνεδρίαση του Διοικητικού Συμβουλίου του φορέα. Είχε προηγηθεί ένα παρασκηνιακό θρίλερ την τελευταία εβδομάδα, μετά την πρώτη συνεδρίαση οπότε και ο συγκεκριμένος προϋπολογισμός είχε καταψηφιστεί, με τον κίνδυνο να χαθούν πολλά κονδύλια από προγράμματα που τρέχουν, να είναι ορατός και που τελικώς απεφεύχθη.\nΟ Πρόεδρος του Επιμελητηρίου Χανίων Αντώνης Ροκάκης, σε γραπτή του δήλωση μετά την χθεσινή επαναληπτική συνεδρίαση του Δ.Σ. του ΕΒΕΧ, τόνισε: «Στη συνεδρίαση του Διοικητικού Συμβουλίου, αρμόδιου θεσμικού οργάνου του Επιμελητηρίου Χανίων, υπερψηφίστηκε ο αναπτυξιακός μας προϋπολογισμός, όπως προτάθηκε από τη Διοικητική Επιτροπή. Το 2021 θα ξεδιπλώσουμε το ολοκληρωμένο στρατηγικό μας σχέδιο ώστε με πολυεπίπεδες παρεμβάσεις να συνεχίσουμε να στηρίζουμε στην πράξη τον δοκιμαζόμενο Χανιώτη επιχειρηματία από την καταστροφική πανδημία. Με σκληρή δουλειά και ενότητα θα ανακάμψουμε».\nTagged Αντώνης Ροκάκης, ΕΒΕΧ, προϋπολογισμός\nPrevious Post: Και φέτος στηρίζουμε το παζάρι αγάπης του “Ορίζοντα”\nNext Post: Νόμος του κράτους το “κλείσιμο των κόλπων”, για την επέκταση της αιγιαλίτιδας ζώνης


Ολοκληρώθηκε η ημερίδα για τον Αναπτυξιακό Σχεδιασμό του Δήμου Δράμας - Aftodioikisi.gr\nΟλοκληρώθηκε η ημερίδα για τον Αναπτυξιακό Σχεδιασμό του Δήμου Δράμας\n17 Φεβρουαρίου 2014 - 16:17\nΗμερίδα για την ενημέρωση των «εργαστηρίων, καταγραφής, παρουσίασης, διάχυσης των πληροφοριών και των δεδομένων του ιστορικού κέντρου Δράμας για την ανάδειξη και αξιοποίηση του», καθώς και για τον Αναπτυξιακό Σχεδιασμό του Δήμου Δράμας με τίτλο: «Διαβούλευση για τον Αναπτυξιακό Σχεδιασμό του Δήμου Δράμας ενόψει του Νέου ΕΣΠΑ 2014 – 2020», πραγματοποίησε ο Δήμος Δράμας το Σάββατο 15 Φεβρουαρίου στο ισόγειο του Δημαρχείου.\nΣτο 1ο μέρος της ημερίδας παρουσιάστηκαν:\n• Τα εργαστήρια καταγραφής, παρουσίασης, διάχυσης των πληροφοριών και των δεδομένων του ιστορικού κέντρου Δράμας για την ανάδειξη και αξιοποίηση του.\n• Η τοπογραφική αποτύπωση του ιστορικού κέντρου Δ. Δράμας.\n• Η στερέωση-Αποκατάσταση του Ανατολικού Τείχους Οχύρωσης Δράμας.\n• Η τροποποίηση του Σχεδίου Πόλης στην ευρύτερη περιοχή του Βυζαντινού Τείχους.\nΣτο 2ο μέρος της ημερίδας έγινε παρουσίαση Μελετών – Ερευνών του Αναπτυξιακού Σχεδιασμού του Δ. Δράμας και συγκεκριμένα παρουσιάστηκαν:\n• Το Σχέδιο Δράσης Αειφορικής Ενέργειας για το Δήμο Δράμας.\n• Η ανάδειξη του περιβαλλοντικού, κοινωνικού και οικονομικού ρόλου του περιαστικού άλσους Δημοτικού (Εθνικού) Σταδίου –Νοσοκομείου και της νότιας περιοχής της Αγ. Βαρβάρας – ξερoχειμάρρου Καλλιφύτου στην περιοχή παρέμβασης ΟΣΑΑ.\n• Η βιοκλιματική αναβάθμιση δημόσιων ανοικτών χώρων της περιοχής ανάμεσα στις πηγές Αγίας Βαρβάρας και τον Δημοτικό Κήπο Δράμας.\n• Το Επιχειρησιακό Σχέδιο Ανάπτυξης Ορεινού Χώρου Δήμου Δράμας.\n• Η Μελέτη Λιβαδοκτηνοτροφικής Ανάπτυξης Δήμου Δράμας.\n• Η Καταγραφή και μελέτη αναπαραγωγής των αυτοφυών καλλωπιστικών ειδών του Νομού Δράμας και η εισαγωγή τους στους χώρους πρασίνου του Δήμου Δράμας.\n• Η Καταγραφή και επεξεργασία αναλυτικών στοιχείων αναφορικά με τα χαρακτηριστικά των φυσικών υδάτινων πόρων καθώς και των μετεωρολογικών συνθηκών του Δήμου Δράμας.\n• Η διερεύνηση της δυνατότητας δημιουργίας δικτύου ποδηλατοδρόμων στην πόλη της Δράμας.\nΤην ημερίδα έκλεισε ο Δήμαρχος Δράμας Κυριάκος Χαρακίδης όπου παρουσίασε τις προτάσεις του Δήμου Δράμας για το νέο ΕΣΠΑ 2014 – 2020.Σκοπός των προτάσεων είναι η συγκρότηση ενός Δήμου, ο οποίος με τη λειτουργία του θα διασφαλίζει και θα προωθεί τη βιώσιμη ανάπτυξη, την αξιοποίηση των συγκριτικών πλεονεκτημάτων της περιοχής, την κοινωνική συνοχή, την αναβάθμιση της ζωής και την εξυπηρέτηση των αναγκών των πολιτών.\nΟι προτάσεις ανά θεματική κατηγορία είναι:\n• Βιοκλιματική αναβάθμιση δημοσίων ανοιχτών χώρων περιοχής μεταξύ Αγίας Βαρβάρας και Δημοτικού Κήπου\n• Ανάπλαση οδού 19ης Μαίου\n• Ανάπλαση Ιστορικού κέντρου\n• Ανάπλαση Κέντρου πόλης (Πλατεία Ελευθερίας –Δημοτικός Κήπος- Αγίας Βαρβάρας).\nΈργα Οδοποιίας :\n• Ανακατασκευή οδού Πατριάρχου Διονυσίου( από Ξενοδοχείο Ξενία έως Ταξιαρχία)\n• Δημιουργία δικτύου ποδηλατοδρόμων\n• Ανακατασκευή Λεωφόρου Στρατού και οδού Κων/νου Παλαιολόγου\n• Οδικές συνδέσεις Δημοτικών και Τοπικών Κοινοτήτων Καλλίφυτος – Μακρυπλάγι, Μαυρόβατος – Κουδούνια, Χωριστή – Μικροχώρι\n• Επισκευή και αποκατάσταση Τεμένους πλατείας Δικαστηρίων\n• Αποκατάσταση – αξιοποίηση Καπνομάγαζου επί της οδού Περδίκα\n• Συντήρηση – αξιοποίηση κτιρίου επί της οδού Κουντουρίωτου (παλιά Ασφάλεια)\n• Ενίσχυση δράσεων Φεστιβάλ Ταινιών Μικρού Μήκους\n• Ενίσχυση δράσεων Ονειρούπολης\n• Ενίσχυση πολιτιστικών δρωμένων\n• Γενικό Πολεοδομικό Σχέδιο\n• Μελέτες Οριοθέτησης ρεμάτων\n• Μελέτες Πράξεων Εφαρμογής – Πράξεων αναλογισμού\n• Έργα και προμήθειες εξοικονόμησης ενέργειας και αξιοποίησης Ανανεώσιμων Πηγών Ενέργειας (ΑΠΕ) στα δημοτικά κτίρια και τον Φωτισμό οδών Πλατειών και Κοινόχρηστων Χώρων.\n• Σύνδεση Δημοτικών κτηρίων (Δημαρχείο, ΚΗΦΗ, Ωδείο Κραχτίδη κλπ.) με Φ.Α.\n• Αναβάθμιση – συντήρηση αθλητικών εγκαταστάσεων (Δημοτικό Στάδιο κλπ)\n• Αναβάθμιση – συντήρηση σχολικών κτηρίων\n• Κατασκευή καταφυγίου αδέσποτων ζώων.\n• Αναβάθμιση – επέκταση πληροφοριακών συστημάτων Δ. Δράμας (ηλεκτρονική διακυβέρνηση κλπ).\n• Τουριστική αξιοποίηση υφισταμένων κτηριακών υποδομών (π.χ. Ελατία).\n• Αναβάθμιση – Ανάδειξη περιβαλλοντικού και κοινωνικού λόφου Κορυλόβου.\nΠρόγραμμα Ευρωπαϊκής Εδαφικής Συνεργασίας:\n• Σχεδιασμός και υλοποίηση προγραμμάτων διασυνοριακής (cross-border), διακρατικής (transnational) και διαπεριφερειακής (interregional) συνεργασίας κυρίως στους τομείς προστασίας και ανάδειξης του περιβάλλοντος και του πολιτισμού.\nΈργα Δ.Ε.Υ.Α.Δ. ανά θεματική κατηγορία\n• Διερεύνηση εναλλακτικών σημείων υδροδότησης της Δράμας- Ενίσχυση υφισταμένου εξωτερικού Υδραγωγείου.\n• Επέκταση – Αντικατάσταση δικτύου ύδρευσης Δράμας – Ζώνη 2.\n• Επέκταση – Αντικατάσταση δικτύου ύδρευσης Δράμας – Ζώνη 3.\n• Επέκταση – Αντικατάσταση δικτύου ύδρευσης Δημοτικών και Τοπικών Κοινοτήτων (Χωριστή,Ταξιαρχών κλπ).\n• Σύνδεση παροχών με το δίκτυο διανομής ύδρευσης Δράμας.\n• Αναβάθμιση εγκατάστασης επεξεργασίας λυμάτων Δράμας (ηλιακή ξήρανση ιλύος)\n• Σύνδεση Τοπικών Κοινοτήτων Μαυροβάτου και Μικροχωρίου με Βιολογικό Καθαρισμό.\n• Έργα αποχέτευσης σε Δημοτικές και Τοπικές Κοινότητες (Καλλίφυτος, Κουδούνια,Ταξιάρχης, Μεταμόρφωση Σωτήρος κλπ).\n• Έργα αποχέτευσης ομβρίων υδάτων – αντιπλημμυρικά έργα στις δημοτικές και τοπικές κοινότητες.\n• Προμήθεια αποφρακτικού μηχανήματος.\n• Δημιουργία Μουσείου Νερού Δράμας\nΈργα άλλων φορέων( Περιφέρεια, Εγνατία Οδός ΑΕ.κλπ)\n• Κατασκευή του Κάθετου Οδικού Άξονα 61 της Εγνατίας οδού Καβάλα – Δράμα – Σέρρες σε συνδυασμό με τον άξονα Δράμας – Αμφίπολης.\n• Βελτίωση εισόδων πόλης\nΑνατολική είσοδος πόλης (κόμβος ξενοδοχείου «Κούρος» μέχρι ασβεστοποιία Αίμος) με κατασκευή ανισόπεδης διάβασης σιδηροδρομικής γραμμής.\nΒελτίωση νότιας εισόδου πόλης (οδός Χρυσοβέργη – Επαρχιακή οδός Δράμα – Καλαμπάκι μέχρι διασταύρωση με περιμετρική οδό.\nΈισοδος πόλης από περιοχή ΚΕΓΕ με ανισόπεδη διάβαση σιδηροδρομικής γραμμής.\n• Βελτίωση Επαρχιακής οδού από Σιδηρόνερο έως Σκαλωτή (Ο.Σ.Α.Ο.Π.)\n• Βελτίωση Επαρχιακής οδού από Παπάδες – Μικρομηλία\n• Διευθέτηση χειμάρρου Καλλιφύτου ανατολικά και δυτικά της υφιστάμενης επικάλυψης (σύμφωνα με τη μελέτη της Δ.Τ.Ε. της Π.Ε. Δράμας).\n• Διευθέτηση χειμάρρου Αγίας Βαρβάρας έως τη συμβολή με τον χείμαρρο Καλλιφύτου (σύμφωνα με τη μελέτη του Τ.Ε.Ι. Δασοπονοίας).\n• Έργα βελτίωσης βοσκοτόπων (σύμφωνα με τη μελέτη του Τ.Ε.Ι. Δασοπονοίας.\n• Αγρό – περιβαλλοντικά έργα (λιμνοδεξαμενές κλπ).\nΟ Δήμος Δράμας προχωρά για πρώτη φορά στην αξιοποίηση του επιστημονικού δυναμικού και την τεχνογνωσία των τριτοβάθμιων εκπαιδευτικών, στον σχεδιασμό έξι Ολοκληρωμένων Παρεμβάσεων ( 3 Χωρικών: Ολοκληρωμένα Σχέδια Αστικής Ανάπτυξης , Ανάπτυξης Ορεινής Περιοχής και Ανάπτυξης Ημιορεινού και Πεδινού Χώρου και 3 Θεματικών: Ολοκληρωμένο Σχέδιο Ενίσχυσης της Κοινωνικής Συνοχής και Αντιμετώπισης της Φτώχειας, Υλοποίηση Σχεδίου Δράσης Αειφορικής Ενέργειας και ολοκληρωμένο Σχέδιο Διαχείρισης Στερεών Αποβλήτων Δ. Δράμας.) και στον σχεδιασμό Ολοκληρωμένου Σχεδίου Αστικής Ανάπτυξης του Δήμου στη βάση ενός στρατηγικού σχεδίου με τίτλο ¨Δράμα – Υδάτινη Πόλη¨.\nTagsΑΝΑΠΤΥΞΙΑΚΟΣ ΣΧΕΔΙΑΣΜΟΣΔΗΜΟΣ ΔΡΑΜΑΣΗΜΕΡΙΔΑ\nΟΤΑ, ΔΗΜΟΙ, ΔΗΜΟΣ ΔΡΑΜΑΣ, ΗΜΕΡΙΔΑ, ΑΝΑΠΤΥΞΙΑΚΟΣ ΣΧΕΔΙΑΣΜΟΣ


Λογότυπο universidad de bar πορνό παιχνίδια quintana roo\nΜπαρ Πορνό Παιχνίδια\nΑν δω κάτι confutable μοντέλα πολύ νέος ψάχνετε για celebrity σωσίες άγρια πράξη αναψυχής κλπ δεν συναγερμός στο μπαρ πορνό παιχνίδια mods μόνο τις περισσότερες φορές παίρνουν ήδη κάνει αν εκεί είναι ΈΝΑ ζήτημα που προαναφερθείσα βλέπω VaM, όπως βιταμίνη Α παραγωγικό εργαλείο όπως το Blender Ή το Photoshop για το Τι θα κάνουν είναι ως επί το πλείστον τα επαληθεύσει\n"Ένα περίεργο είδος αλαζονείας μπαρ πορνό παιχνίδια είπε make of Pine Tree State μετά από όλα τα βραβεία. Άρχισα να σκέφτομαι ότι ήμουν πιο έξυπνος από όλους γύρω μου, κάτι που ήταν αλήθεια, απλά δεν μου έδωσε οποιαδήποτε δικαιολογία για να ενεργήσω εκείνο το δωμάτιο. Αντίθετα, ενεργούσα σαν να ήμουν ο μόνος αν ένας Παγκόσμιος Οργανισμός Υγείας ήξερε τι χρειάστηκε για να πουλήσει ταινίες. Ήξερα τι είδους σεξ να πάρω, με ποιον έπρεπε να επεξεργαστώ και πόσες σκηνές έπρεπε να είμαι μέσα. Και αν κάποιος διαφώνησε με το Μέιν, θα ξεριζώσω βαθμό., Συνειδητοποίησα ότι έπρεπε να απειλήσω να παραιτηθώ από την ταινία ή να βάλω τον Steve Orenstein μαζί με έναν σκηνοθέτη και θα έκανε ό, τι ήθελα. Όταν είσαι είκοσι δολάριο νομοσχέδιο-ένα και να λάβει το είδος της εξουσίας που έκανα, μπορείτε να απολαύσετε κραδαίνοντας το."(Σελ. 412)


Οι κινητήρες και οι τιμές του ανανεωμένου Honda Civic\nΠρώτη καταχώρηση: Πέμπτη, 13 Φεβρουαρίου 2020, 17:04\nΗ ιαπωνική φίρμα φρέσκαρε αισθητικά το μικρομεσαίο hatchback της γκάμας της, αναβάθμισε τον εξοπλισμό και πρόσθεσε πιο ποιοτικά υλικά στην καμπίνα, διατηρώντας παράλληλα τους εξαιρετικούς κινητήρες 1.0 και 1.5 λίτρου, καθώς και τον 1.600άρη diesel.\nΤο ανανεωμένο Civic φέρει νέα φώτα ημέρα και προβολείς full LED, καινούριες ζάντες 16 ιντσών από τη βασική έκδοση και πλειάδα χρωμάτων για αμάξωμα, μεταξύ των οποίων είναι η ξεχωριστή απόχρωση Obsidian Blue.\nΣτο εσωτερικό, οι αλλαγές εντοπίζονται στα υλικά και τα φινιρίσματα, το ηλεκτρικό κάθισμα του οδηγού με οκτώ λειτουργίες – στις πλούσιες εκδόσεις – και το σύστημα πολυμέσων συμβατό με Apple CarPlay και Android Auto, το οποίο πλέον είναι πιο εύκολο και γρήγορο στη λειτουργία του.\nΤο πακέτο «Honda SENSING» περιλαμβάνεται στον βασικό εξοπλισμό, ενσωματώνοντας πληθώρα συστημάτων υποστήριξης του οδηγού, όπως τα: Collision Mitigation Braking System, Adaptive Cruise Control, Lane Departure Warning, Lane Keeping Assist System και Traffic Sign Recognition.\nΣτους κινητήρες, υπάρχει ο 1.0 VTEC Turbo απόδοσης 126 ίππων και 200 Nm ροπής, ο 1.5 VTEC Turbo με τους 182 ίππους και τα 240 Nm και ο 1.6 i-DTEC των 120 ίππων και 300 Nm ροπής. Αμφότεροι, διακρίνονται για τη δύναμη, την οικονομία καυσίμου και τις περιορισμένες εκπομπές ρύπων. Για παράδειγμα, ο 1.000άρης καίει 5,7 λίτρα όταν συνδυάζεται με το κιβώτιο CVT και εκπέμπει 107 γρ./χλμ., ο 1.5 καταναλώνει 6,1 λτ. και ο diesel μόλις 4,5 λτ., με τις εκπομπές να είναι στα 128 και 90 γρ./χλμ., αντίστοιχα.\nΟι υποψήφιοι αγοραστές έχουν τη δυνατότητα επιλογής μεταξύ τεσσάρων εξοπλιστικών εκδόσεων (Comfort, Elegance Navi, Comfort Sport Line, Sport Plus Navi), με τις τιμές να ξεκινούν από 20.650 ευρώ.\nΤελευταία ενημέρωση: Πέμπτη, 13 Φεβρουαρίου 2020, 17:04


Βιβλίο μαγειρικής χωρίς οδηγίες!\n10/08/2010 08:19:00 μ.μ.\nΈνα παράξενο και πρωτότυπο βιβλίο μαγειρικής δημιουργήθηκε από το ΙΚΕΑ σε συνεργασία του διαφημιστικού γραφείου Forsman & Bodenfors, της στιλίστριας Evelina Bratell και του φωτογράφου Carl Kleiner. Το βιβλίο που ονομάζεται "Homemade is Best" αποτελείται από 140 σελίδες και παρόλο που αναφέρεται ως βιβλίο μαγειρικής, δεν περιέχει καμία οδηγία για την παρασκευή τροφίμων. Αντίθετα περιέχει καλλιτεχνικές φωτογραφίες των υλικών που χρειάζεται να χρησιμοποιήσετε προκειμένου να φτιάξετε το αντίστοιχο φαγώσιμο. Στην μία σελίδα βλέπετε όλα τα υλικά στοιχισμένα και γεωμετρικά τοποθετημένα, και όταν γυρίσετε σελίδα, βλέπετε το αποτέλεσμα που θα πάρετε εάν τα συνδυάσετε σωστά.


Αυξημένη προσοχή για την μετάλλαξη “Όμικρον” στον Έβρο, λόγω εισόδου λαθρομεταναστών ~ BORDERNEWS.GR\nΣύμφωνα με πληροφορίες του Evros-news.gr, ο ΕΟΔΥ έχει ζητήσει από τις αρμόδιες υπηρεσίες, όχι μόνο τις δικές του στην περιοχή αλλά και όσες ακόμα του Κράτους εμπλέκονται στην συγκεκριμένη διαδικασία που αφορά τον Covid-19, να είναι ιδιαίτερα προσεκτικές για το ενδεχόμενο να εμφανιστεί κρούσμα ή κρούσματα της μετάλλαξης “Όμικρον”, προερχόμενη από κάποιον εκ των δεκάδων λαθρομεταναστών που εισέρχονται παράνομα στην χώρα. Γιατί βλέπουμε ότι συχνά μεταξύ τους είναι άτομα που προέρχονται από διάφορες αφρικανικές χώρες, όπου η “Όμικρον” υπάρχει και έχει διαδοθεί σημαντικά σε μεγάλο βαθμό.\nΗ επισήμανση αυτή απευθύνθηκε φυσικά τόσο στην Αστυνομία όσο και στις Ένοπλες Δυνάμεις που συλλαμβάνουν λαθρομετανάστες, ενώ όσοι καταφέρνουν και ξεφεύγουν πηγαίνοντας στο εσωτερικό της χώρας, ουδείς γνωρίζει φυσικά αν έχουν τέτοια θέμα και είναι εν δυνάμει φορείς μετάδοσης.\nΟ νομός Έβρου είναι πρώτος με τα 69 κρούσματα σε όλη την Περιφέρεια Ανατολικής Μακεδονίας και Θράκης, ενώ ακολουθούν στην δεύτερη θέση η Ροδόπη με 54, τρίτη η Καβάλα με 51, η Δράμα με 39 και η Ξάνθη με 35.


Λύγισε στον αέρα ο Πέτρος Φιλιππίδης – Είχα 10 χρόνια να κάνω τηλεόραση – dete | Eιδήσεις | Πάτρα | Δυτική Ελλάδα\nΠέμπτη, 14.01.2021, 11:49 μμ\n14 Ιανουαρίου, 2021 11:49 μμ\nΛύγισε στον αέρα ο Πέτρος Φιλιππίδης – Είχα 10 χρόνια να κάνω τηλεόραση\n05.01.2021 / 14:56\nΠΕΤΡΟΣ ΦΙΛΙΠΠΙΔΗΣ: Συγκλονιστικός για μία ακόμη φορά σε τηλεοπτική του εμφάνιση ο δημοφιλής ηθοποιός, μίλησε για όλα. Για τα πρώτα του βήματα στο θεατρικό σανίδι και τις μεγάλες επιτυχίες στην τηλεόραση\nΟ Πέτρος Φιλιππίδης ήταν για μία ακόμη συνέντευξη συγκλονιστικός. Αποκάλυψε στον αέρα, μάλιστα, πως πήρε από σπόντα τον ρόλο στην επιτυχημένη σειρά «50-50»! Ο Πέτρος Φιλιππίδης ήταν καλεσμένος στο Ενώπιος Ενωπίω με τον Χατζηνικολάου κι αρκετοί φίλοι του και συνάδελφοί του μίλησαν με κολακευτικά λόγια για τον ηθοποιό.\nΩστόσο τα όσα ανέφερε για τον ίδιο ο Χρήστος Θηβαίος, έκαναν τον Πέτρο Φιλιππίδη να λυγίσει και να μην μπορεί να συγκρατήσει τα δάκρυά του. Μάλιστα για κάποια λεπτά κοιτούσε συγκινημένος κι απορροφημένος στην σκέψη του για όσα έλεγε ο τραγουδιστής για την γνωριμία τους και το τι άνθρωπος είναι: «Είναι μεγάλος δάσκαλος ο Πέτρος και τον θαυμάζω. Δεν είναι κωμικός ηθοποιός, είναι κωδικός. Μου μεταφέρει την τέχνη του και μου την κάνει ανεξίτηλη. Μου επικεντρώνει την μνήμη και με διδάσκει. Του χρωστάω όλα αυτά.»\nΓια την φήμη που τον συνοδεύει ότι είναι ιδιόρρυθμος και δύσκολος συνεργάτης, ο Πέτρος Φιλιππίδης είπε: “Αυτός που ξέρει καλύτερα τον άνθρωπο είναι ο ίδιος. Είμαι αρκετά πιο ώριμος. Η σκηνοθεσία με έκανε πιο ήρεμο άνθρωπο και με ηρέμησε και ως ηθοποιό. Έτσι καλύφθηκε η ματαιοδοξία μου. Αλλά δεν χαρίζω κάστανα πάνω στη σκηνή”.\nΓιατί έχει να κάνει δέκα χρόνια τηλεόραση, δήλωσε: “Είχα δέκα χρόνια να κάνω τηλεόραση και έχω χαρά που παίζω στο “Χαιρέτα μου τον Πλάτανο”. Είναι πολύ καλό σήριαλ. Εγώ παίζω λιγότερο από κάθε άλλο σήριαλ. Στην ερώτηση του Νίκου Χατζηνικολάου γιατί δεν χτύπησε 10 χρόνια το τηλέφωνο για κάποιο σήριαλ απάντησε: Νομίζω ότι σκέφτηκαν “πως να σε πληρώσουμε εσένα”, “δεν είναι δουλειά για σένα”. Στο 50 -50 δεν ήταν να παίξω εγώ…Άκουσα να μιλάει ο Παύλος Χαϊκάλης με τον Βασίλη το Ρίσβα και τον ρώτησα και μου λέει δεν κάνει για σένα. Και όταν το διάβασα, την ξέρετε τη συνέχεια. Δεν ξυπνάει κανείς και κοιμάται με το τι θα κάνεις εσύ. Δεν κάνω δημόσιες σχέσεις. Αλλά τώρα τελευταία κάνω. Και με το “Χαιρέτα μου τον πλάτανο” έτυχε να πάρω τον Ανδρέα Μορφονιό τηλέφωνο και έτσι έγινε”.\nΟ Πέτρος Φιλιππίδης μίλησε ακόμα και για το πώς του συμπεριφέρθηκαν τα media όταν τον ανακάλυψαν καθώς και για πως τον συνδέουν με τον Γιάννη Μπέζο.\nH δολοφονία της δημοσιογράφου Kim Wall γίνεται μίνι σειρά από το ΗΒΟ


Via Ferrata @ Dolomites_2015 | Η διαδρομή | Activities - Alternactive\nHome Travel Via Ferrata @ Dolomites_2015 | Η διαδρομή | Activities\n– O Γιώργος Σπυράκης καταγράφει την κάθε στιγμή, με λέξεις και εικόνες σε αυτό το υπέροχο ταξίδι. Θα ενημερώνεστε σχεδόν καθημερινά για την διαδρομή προς τις ιταλικές Άλπεις μέσω του Αlternactive –\n05 Ιουνίου 2015: Arco [via ferrata Rio Sallagoni & via ferrata Colodri]\nΠρώτη μέρα μετά το ταξίδι και η ομάδα από νωρίς το πρωί φάνηκε έτοιμη. Έχοντας συμπληρώσει τον εξοπλισμό μας, στην ορειβατική αγορά του Arco, κινηθήκαμε βόρεια για να ξεκινήσουμε δύο σύντομες χρονικά via ferrata, αλλά και χωρίς ιδιαίτερη δυσκολία. Το πρωινό, λοιπόν, μας βρίσκει στο προάστιο του Dro και στην αφετηρία της via ferrata Rio Sallagoni. Μετά και την απαραίτητη ενημέρωση των ορειβατών για θα πρακτικά ζητήματα χειρισμού, αλλά και ασφαλείας, οι πιο τολμηροί ξεκίνησαν την πορεία.\nΤα πρώτα carabiners περάστηκαν στα συρματόσχοινα και η αδρεναλίνη απλώθηκε στο αίμα μας. Καθ’ όσον οι περισσότεροι από τους συμμετέχοντες βρίσκονταν για πρώτη φορά σε via ferrata, ο ρυθμός ήταν συνειδητά αργός. Μετά από κάποιο ύψος δεν υπήρχαν περιθώρια ούτε για λάθη, ούτε για παιχνίδια. Όλοι ήμασταν συγκεντρωμένοι στη διαδικασία και στο να απολαύσουμε με ασφάλεια την πορεία.\nΚινηθήκαμε σε ένα πανέμορφο σκιερό μικρό φαράγγι, με το ποτάμι να υπάρχει στα περάσματα από κάτω μας. Κάθετοι βράχοι, πρόχειρα σκαλοπάτια στην άκρη, αρνητικές κλήσεις σε διάφορα σημεία, αλλά και κάθετα περάσματα, ήταν ένας καλός λόγος για να συνειδητοποιήσει η ομάδα ότι όλα είναι μια ιδέα στο μυαλό και όλα μπορούν να γίνουν εύκολα, όταν δεν υπάρχει ρίσκο.\nΗ πορεία μας συνεχίστηκε σε καταπράσινα τοπία, όπου υπήρχε απλή πεζοπορία, αλλά για λίγο. Η προσέγγιση της απέναντι πλευράς γινόταν με γέφυρες τριων συρματόσχοινων, όπου οι αισθήσεις όλων και πάλι ξύπνησαν. Ισορροπιστική διαδρομή πάνω σε ένα συρματόσχοινο και με διπλή ασφάλιση αλλά και πολλές… ταλαντεύσεις. Ευκαιρία για ξεκούραση και πολλές φωτογραφίες!\nΗ ομάδα ανταποκρίθηκε στο έπακρο και κάλυψε όλη την ανάβαση μέχρι το κάστρο της Drena. Εκεί τερμάτισε και η πρώτη σημερινή μας πορεία. Στο αρχικό αυτό test, όλοι είχαν περάσει με επιτυχία.\nΜε το λεωφορείο κινηθήκαμε προς το Arco, όπου είχαμε ακόμα μια via ferrata για σήμερα. Στη βάση της διαδρομής, όλα έμοιαζαν ήρεμα και απλά. Πιο βραχώδης περιοχή, με το μονοπάτι να ξεκινά απότομα, αλλά ανάμεσα από δέντρα, δίνοντας την ευκαιρία για λίγες δροσερές ανάσες. Η ήλιος υπήρχε για τα καλά εκεί ψηλά και η θερμοκρασία ήταν σχεδόν απαγορευτική. Φτάσαμε στην έναρξη της via ferrata Colodri και η παρέα ανασυγκροτήθηκε. Σφίξαμε τα κορδόνια στα μποτάκια μας, φορέσαμε τα σακίδια στην πλάτη, ασφαλίσαμε τα κράνη και ξεκινήσαμε την ανάβαση. Σε ένα διαφορετικό εντελώς τοπίο, με τη διαδρομή να έχει χαρακτήρα βουνήσιου μονοπατιού, ξεκινήσαμε να ανεβαίνουμε προς την κορυφή. Ο αργός μας ρυθμός είχε μόνο ένα αρνητικό παράγοντα. Την αφόρητη ζέστη. Μικρά σημεία για ανασυγκρότηση και ξεκούραση σε όσα σκιερά σημεία υπήρχαν και μετά όλη η τεχνική και η δύναμη για τα πλάγια γλιστερά και εν τέλει κάθετα σημεία της Colodri. Η κορυφή μας αποζημίωσε με την υπέροχη θέα της περιοχής. Σύντομη ξεκούραση, αρκετές γουλιές από τα παγούρια μας και συνεχίσαμε να ακολουθούμε το μονοπάτι για την τραβέρσα της κορυφής. Ευτυχώς για όλους μας τα σκιερά σημεία ήταν πολύ περισσότερα και μετά… απότομη κατηφόρα. Εντυπωσιακά τοπία και πολύ καλά σηματοδοτημένα σημεία μας κατέβασαν στην βόρεια πλευρά του Arco και για την ακρίβεια στην αφετηρία του Sentiero dei Lecci.\nΟι πρώτες διαδρομές είχαν ολοκληρωθεί με επιτυχία. Τα κουρασμένα μας χαμόγελα ήταν μια μικρή αλήθεια. Επιστροφή για ξεκούραση στη Riva del Gardia και ελεύθερος χρόνος για όλους μας… ξεκούραση, καλό ιταλικό φαγητό και για κάποιους πιο ορεξάτους, μπάνιο στη λίμνη.\n06 Αυγούστου 2015: Mori [via ferrata Monte Albano]\nΗ πρώτη μέρα είχε αφήσει τις καλύτερες των εντυπώσεων από τις «εισαγωγικές» διαδρομές και πλέον το πλάνο ήταν να δοκιμάσουμε μια via ferrata πιο απαιτητική, πολύ καλά ασφαλισμένη, αλλά και μια ουσιαστική πρόκληση για όλους μας.\nΜεταβήκαμε στο Mori για να κάνουμε την via ferrata Monte Albano. Από την αρχή έδειξε ότι δεν θα είναι απλή υπόθεση. Οι οδηγοί που είχαμε συμβουλευτεί την κατέγραφαν μέτριας δυσκολίας, αλλά πολύωρη. Έχοντας μαζί μας ένα ορειβατικό σχοινί, προπορεύτηκε ο Γιάννης και το έστησε μετά το πρώτο πέρασμα, ώστε να βοηθηθούν όλα τα μέλη της ομάδας… και όλα ξεκίνησαν μια χαρά.\nΣύντομα βρεθήκαμε να σχηματίζουμε μια εκτεταμένη γραμμή, με τις κατάλληλες αποστάσεις ασφαλείας μεταξύ μας, πάνω στον βράχο και από κάτω μας, το απόλυτο κενό. Η συγκεκριμένη διαδρομή είχε διάφορα σημεία που είχαν να κάνουν με το να είμαστε εκτεθειμένοι στα κάθετα σημεία του βράχου, αλλά και πολλές ανηφορικές σκάλες για να περάσουμε σε ψηλότερα επίπεδα. Ακολούθησε μια σύντομη τραβέρσα για να καταλήξει στο τμήμα της διαδρομής που ονομάζεται «cobra». Κάθετη ανηφορική σκάλα, με αυτοσχέδια σκαλοπάτια και τελείωμα σε μικρό πατάρι. Το καλύτερο σημείο για θέα!\nΚαι όμως τίποτα δεν είχε τελειώσει εκεί. Πλάγια κίνηση σε εκτεθειμένα πεδία πάνω στον κοκκινωπό βράχο, περάσματα σε γωνίες σχεδόν 300 μοιρών και λίγο πριν το τέλος το περίφημο βιβλίο των υπογραφών. Οι ανάσες όλων είχαν αλλάξει ρυθμό, αλλά η αίσθηση του ύψους και η επαφή με την επιβλητική φύση, ήταν ένας καλός λόγος για να συνεχίσουμε μέχρι το τέλος.\nΑπό το σημείο που βρισκόταν το βιβλίο υπογραφών, η κορυφή απείχε μόλις λίγα μέτρα σε σχέση με την ανάβαση που είχαμε κάνει. Τόσο όμως η εξαντλητική παρατεταμένη πορεία, όσο και η αφόρητη ζέστη, είχαν καταπονήσει αρκετά άτομα απ’ την ομάδα. Έπρεπε να ξεπεράσουμε όλοι λίγο τους εαυτούς μας και στην υπέρβαση να καλύψουμε δύο τελευταία κάθετα πεδία. Τα αυτοσχέδια σκαλοπάτια ήταν εκεί μπροστά μας και στην κορυφή, το τελείωμα της via ferrata.\nΟ Γιάννης προπορεύτηκε με τους πρώτους, δίνοντάς μου σήμα ότι έχουν φτάσει στην κορυφή. Οι υπόλοιποι ανέβαιναν, ο καθένας με τον ρυθμό του, αργά και σταθερά και στην ουρά της αποστολής είχαμε ξεμείνει δύο άτομα. Μετά από ήδη έξι ώρες via ferrata στο βουνό και απόλυτα εκτεθειμένοι στον ήλιο και ο συνορειβάτης μου χρειάστηκε βοήθεια. Μετά από ανάσες ξεκούρασης και με εμφανή την αδυναμία του στον τρόπο που αντιδρούσε, ξεκινήσαμε να ανεβαίνουμε μαζί πλέον, το πρώτο μέρος απ’ το κάθετο πεδίο των σκαλοπατιών. Δεδομένου βέβαια ότι η κούραση ήταν αισθητή, αλλά και η καθυστέρηση για την ολοκλήρωση της διαδρομής μεγάλη, αυτασφαλιστήκαμε σε κάποιο σημείο της διαδρομής και μέσω του ασυρμάτου ειδοποίησα για περαιτέρω βοήθεια.\nΛίγα λεπτά μετά μας προσέγγισε ο Γιάννης, στήθηκε το σχοινί από ψηλά και με την βοήθεια και τον δύο μας, αλλά και το πείσμα και θέληση που τον διακατείχε, το μέλος της αποστολής κατάφερε να ολοκληρώσει την via ferrata. Ήμασταν όλοι πλέον στην κορυφή και ενθουσιασμένοι. Το μόνο που απέμενε ήταν να επιστρέψουμε από το μονοπάτι στην αφετηρία, να βρούμε δροσερό νερό και να ξεκουραστούμε. Οι μέρες στα βουνά είχαν και συνέχεια…\n07 Αυγούστου 2015: Riva del Garda [via ferrata Sussati & via ferrata Foletti]\nΗ ομάδα είχε την ευκαιρία λίγο να χαλαρώσει σε ένταση και ρυθμούς. Η προηγούμενη μέρα είχε πολλά να μας δώσει σε όλα τα επίπεδα, αλλά δεν υπήρχε λόγος για ζοριστούμε το ίδιο. Η σημερινή μέρα είχε ως σκοπό μια «ενεργητική ξεκούραση» και με τον Γιάννη αποφασίσαμε να οδηγήσουμε την ομάδα σε μια ημερήσια πορεία που θα είχε αρκετό περπάτημα στο βουνό, αλλά και δύο σχετικά σύντομες vie ferrate.\nΞεκινήσαμε απ’ την Biascesa (δυτικά της λίμνης Garda) και με τα μπατόν στα χέρια περπατήσαμε σε ένα μαγευτικό τοπίο. Σκιερά μονοπάτια, πυκνή βλάστηση, ακόμα και περάσματα κάτω από πελώριους βράχους, έκαναν την πορεία μας ακόμα πιο ενδιαφέρουσα. Όσο η ώρα περνούσε η ζέστη ήταν τόσο έντονη και σε λίγο θα έπρεπε να συνεχίσουμε στην κορυφογραμμή. Τίποτα όμως δεν θα μας σταματούσε απ’ την πορεία μας, ούτε ο καύσωνας και η αφόρητη υγρασία της Riva del Garda.\nΤο περπάτημα για να προσεγγίσουμε την via ferrata Sussati ήταν ένα μικρό δώρο για όλους μας. Σκιερή πορεία στις πλαγιές του βουνού και εύκολη ανάβαση, μας έδωσε χρόνο για κουβέντα, αστεία σχόλια, αλλά και απολογισμό των δύο προηγούμενων ημερών. Είχαμε πολλά να πούμε, αρκετά να μοιραστούμε μεταξύ μας, αλλά και να φανταστούμε τι μας περίμενε τις επόμενες μέρες στο βουνό.\nΑπό τα πρώτα περάσματα της via ferrata Sussati φάνηκε ότι θα ήταν μια απολαυστική πορεία με υπέροχη θέα. Σχεδόν μας έβγαλε σε μια κορυφογραμμή με θέα το μεγαλύτερο μέρος της λίμνης Gardia αλλά και της Riva del Gardia. Περάσαμε από την κορυφή Cima Capi και συνεχίσαμε το μονοπάτι ακριβώς πάνω στο όριο του βράχου. Πλέον η θέα ήταν και από τις δύο πλευρές της διαδρομής μας. Γρήγορες ματιές παντού και έτοιμοι για τη συνέχεια.\nΠεράσαμε μέσα απ’ τα πολεμικά κανάλια για να ξεκινήσουμε τη δεύτερη via ferrata της ημέρας και να κατηφορίσουμε για την επιστροφή. Όπως είχαμε προβλέψει και η via ferrata Folezzi ήταν σχετικά εύκολη και με λογική διάρκεια. Όλη η ομάδα την κάλυψε με επιτυχία, οπότε και συγκεντρωθήκαμε για να απαλλαγούμε από το βάρος του εξοπλισμού και να ξεκινήσουμε το μονοπάτι της επιστροφής… και πάλι μέσα απ’ το δάσος. Απότομη και παρατεταμένη κατηφόρα ταλαιπωρούσε τα γόνατά μας, καθώς η υψομετρική είχε πλέον αρνητικό πρόσημο. Η ζέστη ήταν ακόμα έντονη, παρ’ όλο που το δάσος ήταν πυκνό από οξιές και έντονη βλάστηση.\nΚαταλήξαμε στη βάση και όλοι μας βρήκαμε χρόνο για μια δροσερή στάση στις πηγές του βουνού, αλλά και για μια κρύα μπύρα ή ένα Aperrol Spriz, μαζί με σπιτικές τάρτες με φρούτα του δάσους. Η ενέργεια έπρεπε να αποκατασταθεί για όλους.\n08 Αυγούστου 2015: passo Gardena [via ferrata Brigata Tridentina]\nΜετά από μια πιο χαλαρή μέρα στα βουνά, η ορειβατική ομάδα ετοίμασε αυτήν τη φορά τα μποτάκια της για μια από τις πιο κλασσικές διαδρομές via ferrata, την Brigata Tridentina.\nΈχοντας όλοι μας ακούσει πολλά για την διαδρομή αυτή, η αγωνία και η ανυπομονησία ήταν έκδηλη. Περάσαμε οδικώς από το passo Gardena για να βρεθούμε λίγο πιο κάτω, στη βάση της Tridentina. Το βουνό για ακόμα μια φορά ορθώθηκε επιβλητικό μπροστά μας. Χωρίς πολλές καθυστερήσεις, καθώς ο καιρός ήταν οριακός για βροχή με βάση τα προγνωστικά, όλοι μας ξεκινήσαμε την ανάβαση. Από τα πρώτα κιόλας μέτρα οι κουβέντες και τα σχόλια σταμάτησαν, ενώ το μόνο που ακουγόταν ήταν ο επαναλαμβανόμενος ήχος από τα κλιπαρίσματα στις ασφάλειές μας και βήματα πάνω στο βράχο.\nΓια αρκετές ώρες υπήρχε μόνο ανάβαση στον βράχο, με μικρά πλάγια περάσματα και πάλι κάθετη πορεία. Η δυναμική της ομάδας άλλαξε μετά από περίπου δύο ώρες στον βράχο και οι πιο γρήγοροι ορειβάτες κινήθηκαν μαζί με τον Γιάννη προς την κορυφή, ενώ οι υπόλοιποι, έμειναν μαζί μου στο τέλος.\nΟ χρόνος κυλούσε και ο καιρός φαινόταν να αλλάζει εκεί ψηλά. Ήδη οι πρώτες στάλες ήταν αισθητές σε όλους, χωρίς ακόμα να χρειαστεί να αλλάξουμε ρούχα και να προφυλαχθούμε κατάλληλα. Ο Γιάννης με ενημέρωσε ότι κάποιοι από την πρώτη ομάδα ήταν ήδη στην κορυφή της via ferrata και απέμενε μόνο μια μικρή πορεία προς το καταφύγιο Pisciadu. Μέσω των ασυρμάτων ενημερώθηκα ότι τα δύο τελευταία περάσματα ήταν απαιτητικά, ενώ για την κορυφή υπήρχε και μια κάθετη σκάλα.\nΜε την δεύτερη ομάδα συγκεντρωθήκαμε στην τελευταία διασταύρωση, ώστε να τους ενημερώσω για τη δυσκολία των περασμάτων προς την κορυφή. Ήμασταν ήδη αρκετές ώρες δράσης στο βράχο και η κούραση σε κάποιους ήταν εμφανής. Δευτερόλεπτα αφού λήφθηκε η απόφαση να μην κάνουμε το τελευταίο αυτό κομμάτι, αλλά να ακολουθήσουμε το παρακαμπτήριο μονοπάτι για το καταφύγιο, ο καιρός έκανε τα δικά του. Μέσα σε λιγότερο από ένα λεπτό η βροχή ήταν πλέον παρούσα. Η ομάδα φόρεσε τον αδιάβροχο εξοπλισμό και όλοι μαζί συγκεντρωμένοι ακολουθήσαμε το μονοπάτι. Οι κεραυνοί υπήρχαν τριγύρω μας, ακόμα και μέσα στο νου μας. Με σταθερά βήματα, όμως, όλοι μαζί συνεχίσαμε την πορεία μας.\nΑπό τον ασύρματο άκουσα τον Γιάννη να με διαβεβαιώνει ότι είναι όλοι ασφαλείς και ότι είχαν συγκεντρωθεί σε ένα συγκεκριμένο σημείο για να προφυλαχθούν απ’ την έντονη βροχή. Κάποια στιγμή η ομίχλη άνοιξε, έφτιαξε ένα μικρό παράθυρο και μπορέσαμε να τους αντικρίσουμε στην απέναντι κόψη του βουνού.\nΚαι οι δύο ομάδες καταλήξαμε, από διαφορετικό δρόμο, στο καταφύγιο Pisciadu όπου βρήκαμε χρόνο και χώρο για ξεκούραση, να απαλλαγούμε απ’ τα βρεγμένα ρούχα, αλλά και να ζεσταθούμε με σούπα και τσάι.\nΠερίπου μισή ώρα μετά και η βροχή είχε πια σταματήσει. Ο καιρός άνοιξε και μόνο κάποια λίγα σύννεφα υπήρχαν για να δικαιολογούν την εμμονή στους «φωτογράφους» της παρέας. Η ομάδα ξεκίνησε την κατάβαση, διασχίζοντας ένα μοναδικό σεληνιακό τοπίο, με περάσματα από κάθετες vie ferrate, αλλά και σημεία δίπλα από σάρες και μικρές χιονούρες. Το απότομο μονοπάτι μας οδήγησε ακριβώς στο σημείο εκκίνησης, κλείνοντας την κυκλική μας πορεία, αλλά και μια μοναδική εμπειρία για όλους μας.\n09 Αυγούστου 2015: Marmolada & Lago di Fedaia [via ferrata Trincee]\nΕκείνο το πρωινό είχε κάτι το διαφορετικό. Είχαμε αφήσει πίσω μας μια ιδιαίτερη μέρα και ακόμα οι εικόνες απ’ την καταιγίδα στην via ferrata Tridentina ήταν νωπές μέσα στο νου μας. Όλοι ετοιμαστήκαμε για την ανάβαση στην αρχή της via ferrata Trincee. Ξεκινώντας απ’ την εντυπωσιακή λίμνη Fedaia, κινηθήκαμε στο ανηφορικό πεδίο μέχρι τους πρόποδες από τα βράχια των Δολομιτών. Ακριβώς από πάνω μας ορθώνονταν επιβλητικά τα μυτίκια της κορυφογραμμής. Σε όλη τη διαδρομή η λίμνη απλωνόταν μπροστά μας ενώ ακριβώς απέναντι η «Regina dei Dolomiti», βασίλισσα των Δολομιιτών όπως αποκαλούν την Marmolada, μας «παρακολουθούσε» νωχελικά. Η θέα της μας είχε αφήσει άφωνους.\nΔεν υπήρχαν και πολλά χρονικά περιθώρια λόγω της πολύωρης πορείας και η ομάδα ετοίμασε τον ορειβατικό εξοπλισμό, ξεκινώντας την ανάβαση. Τα πρώτα περάσματα ήταν σχεδόν κάθετα, με πλάγια ανηφορική πορεία (traversa) και χωρίς πατήματα για υποβοήθηση. Όλοι μας έπρεπε να κινηθούμε πάνω στον βράχο με «τριβές». Οι ασφάλειες ήταν σε μεγάλη απόσταση μεταξύ τους, γεγονός που υποχρέωνε όλους μας να είμαστε ακόμα πιο προσεκτικοί και εξ αρχής να διατηρήσουμε την επίγνωσή μας και να μπούμε στο «απαιτητικό κλίμα» της via ferrata.\nΣύντομα η ομάδα βρήκε τον ρυθμό της και όλοι μας πατήσαμε στην κορυφή από το πρώτο σημείο της κορυφογραμμής. Στηριζόμενοι μόνο σε κάποια μικρά πατήματα, αλλά και με τον εξοπλισμό μας ασφαλισμένο, ήμασταν ακριβώς στο μεταίχμιο του βράχου. Και από τις δύο πλευρές το απόλυτο κενό! Η θέα επιβλητική και το συναίσθημά μας απερίγραπτο. Μόνο ένα πρωτοφανές ασυναίσθητο χαμόγελο υπήρχε στην έκφραση του καθενός μας και αυτό ήταν αρκετό.\nΜετά την κόψη διασχίσαμε το πέρασμα της ξύλινης γέφυρας. Κάθε βήμα πάνω της ήταν και μια μικρή αιώρηση στο κενό, αλλά και πάλι όλα ήταν διαφορετικά. Ο φόβος και η αγωνία δεν υπήρχαν πια μέσα μας. Μόνο ένα έντονο καρδιοχτύπι για το τι μας περιμένει στη συνέχεια, με όση λαχτάρα και προσμονή κι αν «ακροβατούσαμε» ψηλά στα 2.450 περίπου μέτρα.\nΑπότομα κατηφορικά περάσματα μας θύμισαν ότι τίποτα δεν μπορεί να μας κρατήσει εκεί ψηλά και όλοι μας ασφαλιστήκαμε για τις καταβάσεις. Το πρώτο μυτίκι ήταν ήδη πίσω μας και η πορεία ακολουθούσε ένα μοναδικό μονοπάτι, συνδυαστικά με σύντομα περάσματα από via ferrata, απότομα ανηφορικά, αλλά και χωρίς να μας κουράζουν. Οι εναλλαγές στην πορεία και στο τοπίο ήταν ένας καλός λόγος για να εξακολουθεί το χαμόγελο αυτό να υπάρχει στις ανάσες μας.\nΠεράσαμε από τα μικρά τούνελ που υπάρχουν μέσα στον βράχο, ξεχασμένα απ’ τον Πρώτο Παγκόσμιο Πόλεμο, για να καταλήξουμε σε μικρά περάσματα με via ferrata και στο μεγάλο τούνελ της σημερινής μας πορείας. Η ομάδα όλη συγκεντρώθηκε στην αρχή του τούνελ, ανάψαμε τους φακούς μας και κινηθήκαμε όλοι μαζί μέσα στο απόλυτο σκοτάδι. Δροσιά παντού και σταγόνες να στάζουν από τα έγκατα του βουνού. Ακολουθώντας την απαραίτητη σηματοδότηση, διασχίσαμε περίπου 300 μέτρα μέσα στο τούνελ, αφήνοντας πίσω μας αρκετές σκοτεινές διασταυρώσεις με άγνωστη κατάληξη, αλλά και πολλά χρόνια πολεμικής ιστορίας.\nΗ άλλη πλευρά του τούνελ μας έβγαλε στο καταφύγιο έκτακτης ανάγκης. Ακριβώς από κάτω μας ήταν το καταφύγιο Padon και η πορεία για την επιστροφή στην λίμνη Fedaia. Αποφασίσαμε με τον Γιάννη, αλλά και τα υπόλοιπα μέλη της ομάδας, να κάνουμε μια σύντομη χρονικά παράκαμψη και να περπατήσουμε μέχρι την μικρή κορυφή Mesolina (2.642 μ.). Για ακόμα μια φορά η θέα μας άφησε με το στόμα ανοιχτό. Όσες ώρες κι αν είχαν περάσει, όση κούραση και αν υπήρχε σε όλους μας, υπήρχαν αυτές οι μικρές στιγμές που το βουνό δικαίωνε την προσπάθεια όλων μας και πραγματικά αναζωογονούσε το είναι μας. Από την μια πλευρά η λίμνη υπήρχε εκεί, στη βάση του παγετώνα της Marmolada και από την άλλη φαινόταν όλη η πίσω πλευρά της πορείας που είχαμε σχεδόν ολοκληρώσει.\nΔεν υπήρχαν λόγια για κανένα μας. Μόνο σκέψεις και συναισθήματα που δεν μπορούν να περιγράψουν ούτε οι πιο ιδιαίτερες ή απλές λέξεις. Λίγη ώρα μετά και ήδη όλοι μας επιστρέφαμε στη λίμνη, γεμάτοι εικόνες, εμπειρίες και ελπίδες για την επόμενη φορά.\nυ.γ.: πέραν του ορειβατικού ενδιαφέροντος της διαδρομής, ένα ακόμα «δώρο» για όλους ήταν και η συνάντησή μας, στην πεζοπορική ανάβαση, με τον Michael Wadley, σκηνοθέτη του Woodstock!\n10 Αυγούστου 2015: Lago di Misurina\nΗ τελευταία μέρα, μας βρήκε όλους στην Cortina να χαλαρώνουμε και να απολαμβάνουμε τα όμορφα τοπία, αλλά και την γραφική πόλη. Όλα τα μέλη της αποστολής επισκεφθήκαμε και την λίμνη Misurina για ξεκούραση και να αφεθούμε στην φύση.\nΗ αποστολή μας τελείωνε εκεί… κάπου ανάμεσα στα όσα ζήσαμε, στις αναμνήσεις από τις πορείες, στην υπέρβαση όλων μας, αλλά και σε μια εσωτερικά σιωπηλή υπόσχεση που δώσαμε, για να κρατήσουμε ζωντανό το ένστικτο που μας ξύπνησε η μαγική έλξη των Δολομιτών. Γιατί τα βουνά και η φύση μας ανέχονται, κάνοντάς μας πάντα καλύτερους ανθρώπους… ίσως και πιο ανθρώπινους μεταξύ μας.\nΣυγχαρητήρια σε όλα τα μέλη της αποστολής, τόσο για τη συμμετοχή, όσο και για την υπέρβαση σε κάθε βήμα τους πάνω στις κορυφές των Δολομιτών. Μπορεί οι αρχηγοί της αποστολής του ΕΟΣ Αχαρνών να είμαστε θεσμικά ε.γώ και ο Γιάννης Αποστόλου, αλλά εκεί ψηλά, ο καθένας είναι αρχηγός μόνο του εαυτού του. Και πέραν όλων των υπολοίπων, η σιωπηλή μας υπόσχεση έχει μείνει ανοιχτή.\nκείμενο – φωτογραφίες: Γιώργος Σπυράκης\nTags : Arco, Riva del Gardia, Δολομίτες, ΕΟΣ Αχαρνών


Ποδηλατόδρομοι σε μερική αχρηστία | Η ΚΑΘΗΜΕΡΙΝΗ\nΠοδηλατόδρομοι σε μερική αχρηστία\n10 Σεπτεμβρίου, 2016 10.09.2016 • 12:30\n«Η διαφορά της ύπαρξης ποδηλατόδρομου και της απουσίας του στην Αθήνα είναι απλή: αν υπάρχει, μπορείς να κάνεις ποδήλατο με την οικογένειά σου, αλλιώς όχι. Βέβαια ποδηλατόδρομος από ποδηλατόδρομο διαφέρει. Υπάρχουν εκείνοι που έγιναν σωστά και εκείνοι που έγιναν με φθηνό τρόπο, για να ισχυριστεί ο δήμαρχος ότι βελτιώνει τη ζωή στην πόλη και οι οποίοι καταργήθηκαν στην πράξη λ.χ. από τα παρκαρισμένα αυτοκίνητα. Ο σωστά κατασκευασμένος ποδηλατόδρομος μπαίνει αμέσως στη ζωή της πόλης. Αρκεί κανείς να δοκιμάσει τη νέα διαδρομή, από το Θησείο έως το Φάληρο. Θα βρει οικογένειες με παιδιά να κάνουν ποδήλατο, ηλικιωμένους που κάνουν τη βόλτα τους, ακόμα και ανθρώπους σε αναπηρικά αμαξίδια. Αυτό μας δείχνει πόσο ανάγκη τους έχουμε, σε μια πόλη με τόσα εμπόδια στην κινητικότητα».\nΗ 35χρονη Αγλαΐα Ντίξη, ιδιωτική υπάλληλος και μητέρα δύο παιδιών, έχει βάλει εδώ και αρκετά χρόνια το ποδήλατο στη ζωή της και όπως όλοι όσοι το έχουν αποτολμήσει, γνωρίζει διά της εμπειρίας τα οφέλη αλλά και τις δυσκολίες που κρύβει η χρήση του ποδηλάτου σε μια μεγάλη πόλη, όπως η Αθήνα. Οπως υποστηρίζει, η δημιουργία ενός ποδηλατόδρομου μπορεί να βελτιώσει εκπληκτικά τη ζωή μιας περιοχής. Αρκεί όμως να γίνει σωστά.\nΣτα τέλη της άνοιξης η πολιτεία έκανε ένα βήμα που έχει γίνει εδώ και χρόνια στις περισσότερες ευρωπαϊκές χώρες: το υπουργείο Υποδομών ενέκρινε τις πρώτες προδιαγραφές για ποδηλατικές υποδομές (τις οποίες μάλιστα εκπόνησε το Τμήμα Οδικής Ασφάλειας, Σήμανσης και Σηματοδότησης του υπουργείου). Για τη σύνταξη του τελικού κειμένου ελήφθησαν υπόψη τόσο η εμπειρία 85 δήμων που διαθέτουν ποδηλατόδρομους όσο και η εμπειρία όσων τους χρησιμοποιούν (μέσω διαφόρων συλλογικοτήτων, όπως η Ελληνική Ομοσπονδία Ποδηλασίας, οι Φίλοι του Ποδηλάτου, ο σύλλογος Ποδηλάτες-ισσες).\nΗ έκδοση των πρώτων προδιαγραφών προκάλεσε συζητήσεις στον χώρο όσων ασχολούνται με το ποδήλατο. «Η σύνταξη προδιαγραφών ήταν απολύτως αναγκαία. Υπάρχουν σήμερα ποδηλατόδρομοι που είναι εντελώς άχρηστοι – είτε πολύ στενοί, ή καταπατημένοι από τα Ι.Χ., που η μόνη τους θετική λειτουργία είναι ότι βάζουν το ποδήλατο σε δημόσια θέα, ως κομμάτι των μετακινήσεων στον αστικό ιστό», λέει η κ. Λυδία Χατζηαλεξίου, από τον σύλλογο Φίλοι του Ποδηλάτου. «Κατά τη γνώμη μου έχει γίνει πολύ καλή δουλειά, καθώς δίνονται πολλές επιλογές σε όποιον δήμο θέλει να ασχοληθεί. Και η δυνατότητα παρέκκλισης, αν το επιβάλλουν οι συνθήκες».\nΟι απόψεις διίστανται. «Οι προδιαγραφές που έφτιαξε το υπουργείο είναι φαραωνικές. Το μοντέλο που εφαρμόζεται σε μια βορειοευρωπαϊκή χώρα δεν έχει σχέση με την πραγματικότητα στην Ελλάδα, όπου δεν υπάρχει χώρος, όπου η κυριαρχία του αυτοκινήτου είναι απόλυτη», εκτιμά ο κ. Θάνος Βλαστός, συγκοινωνιολόγος/πολεοδόμος, καθηγητής στο ΕΜΠ. «Πιστεύω ότι οι προδιαγραφές αυτές τελικά θα υπονομεύσουν τη δημιουργία νέων ποδηλατόδρομων, αφού θα αποθαρρύνουν τους ενδιαφερόμενους».\nΠριν από μια δεκαετία, η συζήτηση αυτή θα είχε μεγαλύτερο ενδιαφέρον. Ομως, σήμερα η προσπάθεια διείσδυσης του ποδηλάτου στον αστικό ιστό έχει ατονήσει. «Λίγο πολύ έχουν αφεθεί στην τύχη τους. Το ποδηλατικό κίνημα, ως φορέας διεκδίκησης, έχει ατονήσει. Οταν χτυπάς “στου κουφού την πόρτα”, κάποια στιγμή κουράζεσαι», λέει η κ. Χατζηαλεξίου. «Παλαιότερα, όταν πηγαίναμε στα υπουργικά γραφεία και προτείναμε ποδηλατόδρομους, μας έλεγαν “ναι μεν, αλλά δεν έχουμε λεφτά”», λέει ο κ. Βλαστός. «Τώρα μας λένε όχι, ότι είναι πολυτέλεια να φτιάχνουμε ποδηλατόδρομους στις εποχές που ζούμε, είναι προκλητικό για τους φτωχούς. Το ποδήλατο αντιμετωπίζεται από κάποιους ως μέσο… των πλουσίων!».\nΣύμφωνα με στοιχεία της Μονάδας Βιώσιμης Κινητικότητας του ΕΜΠ (Θάνος Βλαστός, Θύμιος Μπακογιάννης, Κωνσταντίνος Αθανασόπουλος), σήμερα 102 δήμοι σε όλη την Ελλάδα έχουν κάποιας μορφής ποδηλατόδρομο (31%). Αν συνυπολογίσουμε στους διαχωρισμένους ποδηλατόδρομους (305 χλμ.), τις απλές λωρίδες ποδηλάτων (στο οδόστρωμα, χωρίς διαχωρισμό, 63,5 χλμ.) και τους δρόμους ήπιας κυκλοφορίας, όπου πεζοί και ποδήλατα έχουν προτεραιότητα (34,8 χλμ.), τότε το σύνολο του δικτύου ανέρχεται σε 403,7 χλμ. σε όλη τη χώρα, περίπου 0,037 μέτρα ανά κάτοικο.\n«Δεν είναι εύκολο να έρθεις εκ των υστέρων και να δημιουργήσεις ποδηλατόδρομους, χωρίς να αφαιρέσεις χώρο από το αυτοκίνητο», λέει ο κ. Βλαστός. «Το βλέπουμε σε πολλές ελληνικές πόλεις, όπου φορείς και πολίτες… ξεσηκώνονται ενάντια στο ποδήλατο. Υπάρχει νησί που έλαβε πόρους από την Ε.Ε. για να δημιουργήσει σύστημα κοινόχρηστων ποδηλάτων, το οποίο δεν λειτούργησε ούτε μια μέρα! Απλά έβαψαν μια άσπρη γραμμή στο πλάι του δρόμου, την οποία βέβαια κατέλαβαν παρκαρισμένα αυτοκίνητα. Την ίδια στιγμή βλέπουμε παραδείγματα πόλεων όπως η Λουμπλιάνα, που άλλαξαν πρόσωπο μέσα σε λίγα χρόνια πεζοδρομώντας ολόκληρες περιοχές, δίνοντας χώρο στον πεζό, στο ποδήλατο. Εδώ επικρατεί μια μόνιμη άρνηση».\nΟργανόγραμμα με ελλείψεις για τη δημόσια διοίκηση\nΝεκρός 30χρονος που παρασύρθηκε από χείμαρρο στο Ξυλόκαστρο\nΕνοποίηση Φυσικών Επιστημών σχεδιάζει το υπουργείο Παιδείας


Εικόνες της πόλης | Χανιώτικα Νέα\n3 Νοεμβρίου, 2011 10:37 πμ\n– ΤΟ ΠΑΛΙΟ ΙΚΑ στη διασταύρωση Σολωμού – Νεάρχου παραμένει, πολλά χρόνια, τώρα έρμαιο των καιρών και των ποικίλων… γκραφιτάδων (φωτ. 2). Πολλές φορές συζητήθηκε η αξιοποίησή του, προτάθηκαν πολλά για τη χρήση του, αλλά τίποτε δεν έγινε μέχρι τώρα. Το θέμα έχει θιγεί επανειλημμένα από αυτές τις στήλες, χωρίς αποτέλεσμα. Τώρα που οι ανάγκες της κοινωνίας αυξάνονται, σκοπεύει ο Δήμος να το αξιοποιήσει προς όφελος όλων;\n– «Η ΠΕΝΙΑ τέχνας κατεργάζεται»! Πολλές προθήκες καταστημάτων (φωτ. 3) αποτελούν… ιδανικές βιτρίνες για διαφήμιση προσωπικής εργασίας. Είναι ένας άλλος τρόπος να διαφημίσει κανείς τα προσόντα του, την απασχόλησή του, αλλά και την άμεση ανάγκη του για δουλειά.


Ο πατέρας του νεκρού παιδιού αφηγείται την τραγωδία του | e-SHOCKnews\nΟ πατέρας του νεκρού παιδιού της φωτογραφίας που έκανε τον γύρο του κόσμου έδωσε κατάθεση και μίλησε στη συνέχεια στους δημοσιογράφους για πρώτη φορά. Όταν βυθίστηκε το φουσκωτό, ο ίδιος είχε καταφέρει να γλιτώσει κολυμπώντας και φτάνοντας μέχρι τη στεριά σχεδόν λιπόθυμος.\n“Προσπαθούσαμε να κρατηθούμε από το φουσκωτό αλλά όσο περνούσε η ώρα ξεφούσκωνε. Μέσα στο σκοτάδι της νύχτας όλοι φώναζαν. Γι’ αυτό και η γυναίκα μου και τα παιδιά μου δεν άκουγαν τη φωνή μου. Βλέποντας τα φώτα άρχισα να κολυμπώ προς τη στεριά. Όταν βγήκαμε στη στεριά αναζήτησα τη σύζυγο και τα παιδιά μου αλλά δεν τους βρήκα. Σκέφτηκα ότι το έσκασαν από φόβο. Ήρθαμε στο Μποντρούμ. Πήγα στο νοσοκομείο και έμαθα τα άσχημα νέα”, είπε.\nΕκεί απάντησε και στις ερωτήσεις των δημοσιογράφων. Είπε ότι στο Κομπάνι ήταν κουρέας και λόγω του πολέμου έφυγε πριν από τέσσερα χρόνια με την οικογένειά του και εγκαταστάθηκε στην Τουρκία. Στην Αλικαρνασό πήγε μόλις πριν δέκα μέρες . “Θέλουμε να μας δει και να μας ακούσει όλος ο κόσμος. Κάνω αυτή τη δήλωση για να μην ζήσουν άλλοι άνθρωποι τέτοιο πόνο από δω και πέρα”, πρόσθεσε.\nΑνέφερε ότι η αδελφή του είναι στον Καναδά και όταν έμαθε τα νέα τους παρουσιάστηκε σε ένα πρόγραμμα στην τηλεόραση. Στη συνέχεια η καναδική κυβέρνηση του πρότεινε να πάει στον Καναδά αλλά τώρα πια δεν θέλει. “Θα πάω να θάψω τη γυναίκα μου και τα παιδιά μου στο Κομπάνι και από εκεί και πέρα θα συνεχίσω τη ζωή μου εκεί”, είπε.


Fortnite: Η χαρά των παιδιών - Αθηνοδρόμιο\nFortnite: Η χαρά των παιδιών\nAgathi 08/02/2019 Fortnite: Η χαρά των παιδιών2019-02-08T21:32:55+00:00 ΨΗΦΙΑΚΑ ΠΑΙΧΝΙΔΙΑ (Gaming)\nFortnite (Φορτνάιτ). Μια λέξη που, τον τελευταίο καιρό, ακούγεται από τα στόματα μικρών και μεγάλων στο σπίτι, στη γειτονιά, στο προαύλιο του σχολείου. Πρόκειται για το παιχνίδι που έχει συνεπάρει τα παιδιά όλων των ηλικιών, αλλά και έχει προκαλέσει το ενδιαφέρον και, σε ορισμένες περιπτώσεις, τον προβληματισμό των γονέων, των δασκάλων και των καθηγητών τους. Το Fortnite, που έχει εξελιχθεί σε φαινόμενο ψηφιακού παιχνιδιού, έχει ενθουσιάσει τους παίκτες όλων των ηλικιών και κυρίως τα παιδιά και τους εφήβους, οι οποίοι μιλούν γι’ αυτό σε κάθε ευκαιρία. Οι γονείς και οι εκπαιδευτικοί αφενός σπεύδουν να μάθουν περί τίνος πρόκειται και αφετέρου προσπαθούν να καταλήξουν εάν το παιχνίδι με το φανατικό κοινό είναι κατάλληλο για τα παιδιά ή τους μαθητές τους, αντίστοιχα.\nΑφουγκραζόμενοι την ανάγκη για ενημέρωση, γνώση, αντικειμενική αλλά και εποικοδομητική κριτική, ετοιμάσαμε και σας παρουσιάζουμε το παρόν άρθρο. Φροντίσαμε δε, διαβάζοντάς το, να γνωρίσετε το παιχνίδι που αγαπούν τόσο τα παιδιά, να αναγνωρίσετε τα στοιχεία εκείνα που τα ελκύουν, ώστε να συνεχίζουν να παίζουν με χαρά και αφοσίωση, και να λύσετε τις όποιες απορίες ή ασάφειες αντιμετωπίζετε, σχετικά με το πώς τα παιδιά αντιλαμβάνονται το παιχνίδι και κινούνται μέσα σε αυτό. Τέλος, δεν ξεχνάμε και τους μικρούς μας αναγνώστες και χρήστες, αφού απευθύνουμε προς αυτούς χρήσιμες συμβουλές, ώστε να απολαμβάνουν το παιχνίδι, που τόσο τους αρέσει, στον μέγιστο βαθμό αλλά σε λογικά πλαίσια και με ασφάλεια!\nTo Fortnite είναι ένα ψηφιακό παιχνίδι, στο οποίο οι παίκτες μπορούν να έχουν πρόσβαση μέσω ποικίλων παιχνιδομηχανών. Συγκεκριμένα, διατίθεται για τις κονσόλες Playstation 4 και Xbox One, για ηλεκτρονικούς υπολογιστές, με λειτουργικό σύστημα Windows ή Mac, ενώ οι παίκτες μπορούν να παίξουν Fortnite και στο κινητό τους. Πρόκειται για ένα παιχνίδι που συνδυάζει τα στοιχεία δημιουργίας ενός παιχνιδιού ανοιχτής αρχιτεκτονικής (Οpen world/Sandbox game) με τη δράση και τον γρήγορο ρυθμό ενός παιχνιδιού σκοπευτή τρίτου προσώπου (Third-Person Shooter/3PS/TPS). Υπάρχουν δύο εκδοχές του παιχνιδιού αυτού: Η πρώτη ονομάζεται «Save the World» και παίζεται από έναν μόνο παίκτη (solo version). Η δεύτερη, η οποία είναι και η δημοφιλέστερη ανάμεσα στους παίκτες του Fortnite, είναι η ευρέως γνωστή πλέον εκδοχή «Battle Royale», που απευθύνεται σε πολλούς παίκτες παράλληλα (multiplayer version).\nΌταν τα παιδιά-παίκτες μιλούν για το Fortnite, συνήθως αναφέρονται στη Battle Royale, η οποία έχει για τους παίκτες ένα επιπλέον πλεονέκτημα: μπορούν να παίξουν δωρεάν. Η εκδοχή αυτή επιτρέπει μέχρι και σε 100 παίκτες να συνυπάρχουν, κατά τη διάρκεια μιας αναμέτρησης. Οι παίκτες «προσγειώνονται» στον χάρτη/στην περιοχή του παιχνιδιού και πρέπει να αγωνιστούν, προκειμένου να εξολοθρεύσουν τους υπολοίπους και να μείνουν, ως άλλοι μονομάχοι, οι τελευταίοι επιζώντες στο παιχνίδι. Κατά τη διάρκεια του παιχνιδιού έχουν τη δυνατότητα να συλλέγουν όπλα, να χτίζουν καταφύγια και προσπαθούν να αποφύγουν την «Καταιγίδα» (Storm), που καταστρέφει όλους τους παίκτες, που βρίσκονται εκτός περιοχής ασφαλείας. Η «Battle Royale» μπορεί να παιχτεί με τρεις τρόπους: κατά μόνας (solo), οπότε και «προσγειώνεσαι» στο παιχνίδι μόνος, ως δίδυμο (duo), οπότε και βρίσκεσαι εκεί με τον συνέταιρό σου, ή ομαδικά (squad), οπότε και παίζεις σε ομάδα τεσσάρων ατόμων. Στην περίπτωση που παίζεις ως μέλος διδύμου ή ομάδας, έχεις τη δυνατότητα να παίξεις με φίλους ή να συνεργαστείς με άγνωστους παίκτες, τυχαία. Ωστόσο, σε κάθε παιχνίδι/αγώνα της «Battle Royale», όλοι οι παίκτες παίζουν υποχρεωτικά με τον ίδιο τρόπο. Όλοι, δηλαδή, όσοι συμμετέχουν παίζουν μόνοι ή όλοι παίζουν ως ομάδες κ.ο.κ. . Όσον αφορά τώρα στην εκδοχή «Save the World», οι παίκτες, οι οποίοι παίζουν μόνοι, είναι επιζώντες μιας καταστροφικής για την ανθρωπότητα καταιγίδας. Σκοπός τους είναι να ενωθούν με τους υπόλοιπους επιζώντες και να νικήσουν κάποια τρομερά πλάσματα, που μοιάζουν με ζόμπι.\nΣτιγμιότυπο από την 6η σεζόν (season) του παιχνιδιού «Fortnite»\nΔιάρκεια, κόστος και μικροσυναλλαγές στο Fortnite\nΚαι οι δύο εκδοχές του Fortnite αφορούν ιστορίες, που βρίσκονται σε εξέλιξη, στοιχείο πρωτοτυπίας για τη «Battle Royale», σε σχέση με άλλα παιχνίδια πολλαπλών παικτών. Αυτό έχει ως αποτέλεσμα να προστίθενται στο παιχνίδι κατά καιρούς νέα στοιχεία και νέο περιεχόμενο. Τέτοια στοιχεία μπορεί να είναι, παραδείγματος χάρη, νέες εμφανίσεις για τους χαρακτήρες (skin) ή νέα αντικείμενα (items), ο σκοπός των οποίων είναι να διατηρούν το παιχνίδι ενδιαφέρον με αυτές τις μικρές ανανεώσεις. Ωστόσο, μερικές αλλαγές εισάγουν στοιχεία, που μπορεί να τροποποιήσουν σε μεγάλο βαθμό το παιχνίδι! Ενδέχεται, λόγου χάρη, οι παίκτες να αντικρίσουν έναν καινούριο χάρτη, χωρίς βασικά στοιχεία, με τα οποία έχουν συνηθίσει να παίζουν μέχρι πρότινος, νέες πύλες τηλεμεταφοράς, οι οποίες τους επιτρέπουν να ταξιδέψουν σε νέες περιοχές, αλλά και καινούριους τρόπους συναναστροφής με τους υπόλοιπους παίκτες, όπως για παράδειγμα τη δυνατότητα να γίνονται αόρατοι! Αυτές οι αναβαθμίσεις συμβαίνουν κάθε 10 εβδομάδες περίπου, οπότε και το παιχνίδι περνά στην επόμενη «σεζόν» (season). Στοιχεία για τις επερχόμενες αναβαθμίσεις, όμως, μπορεί να είναι εμφανή και κατά την τρέχουσα σεζόν του παιχνιδιού. Τέλος, να πούμε ότι, σε αντίθεση με την εκδοχή «Save the World» η οποία ακολουθεί άλλη ροή, ο κάθε αγώνας στη «Battle Royale» διαρκεί για περίπου 20 λεπτά ή και λιγότερο, για όσους χάνουν και αναγκάζονται να αποχωρήσουν από το παιχνίδι νωρίτερα.\nΤο κόστος του πλήρους παιχνιδιού Fortnite είναι περίπου 40 δολάρια/36 ευρώ, αλλά, όπως προαναφέραμε, οι παίκτες μπορούν να κατεβάσουν και να παίξουν την εκδοχή «Battle Royale» δωρεάν. Μάλιστα, η εταιρεία ανάπτυξης του Fortnite, η Epic Games, άφησε να εννοηθεί ότι θα διαθέσει και την πλήρη μορφή του Fortnite δωρεάν κάποια στιγμή εντός του 2019. Μέσα στο παιχνίδι, επίσης, οι παίκτες μπορούν να προβούν σε μικροσυναλλαγές. Το Fortnite ενθαρρύνει αγορές, όπως αναβαθμίσεις σε Deluxe και Super Deluxe εκδόσεις του παιχνιδιού. Επιπλέον, υπάρχει το νόμισμα του παιχνιδιού, το V-Buck, με το οποίο μπορεί κανείς να αγοράσει νέα αντικείμενα. Τέλος, με τα «Πάσα Μάχης» (Battle Pass), που οι παίκτες μπορούν να αγοράσουν για 10 δολάρια/9 ευρώ, μπορούν να αγωνιστούν σε επιπλέον επίπεδα και να κερδίσουν αποκλειστικές εμφανίσεις ή αντικείμενα.\nΟι λόγοι που το Fortine συναρπάζει τα παιδιά\nΔεν χωρά αμφιβολία ότι το Fortnite έχει κατακτήσει τα παιδιά και τους εφήβους, οι οποίοι αφιερώνουν αρκετό χρόνο παίζοντας μόνοι ή, κυρίως, με τους φίλους τους. Ας δούμε γιατί συμβαίνει αυτό:\nΠρώτα απ’ όλα, συνδυάζει δύο είδη παιχνιδιού που είναι ιδιαίτερα δημοφιλή στις τάξεις των ανήλικων παικτών, τα παιχνίδια ανοιχτής αρχιτεκτονικής (Οpen world/Sandbox game) και τα παιχνίδια δράσης σκοπευτή τρίτου προσώπου (Third-Person Shooter/3PS/TPS)\nΗ δράση του παιχνιδιού και οι μορφές βίας που απεικονίζει κινούνται στο πλαίσιο των χαρακτήρων καρτούν. Δεν περιλαμβάνονται, δηλαδή, σκηνές με αίμα, ακρωτηριασμούς ή σκληρές εικόνες, όπως συμβαίνει με άλλα παιχνίδια παρόμοιου είδους. Το γεγονός αυτό έλκει τα μικρότερα σε ηλικία παιδιά.\nΤα παιδιά και οι έφηβοι μπορούν να παίξουν με τους φίλους τους, ως δίδυμα ή ως ομάδες, με ένα απλό διαδικτυακό ραντεβού, χωρίς να είναι αναγκαίο ο ένας να πάει στο σπίτι του άλλου. Επίσης, μπορούν να μιλήσουν μέσω του χώρου διαλόγου (chat), που διαθέτει το Fortnite. Τα παραπάνω προσδίδουν στο παιχνίδι και το κοινωνικό στοιχείο.\nΠολλοί διάσημοι και ινδάλματα των παιδιών, όπως τραγουδιστές, ηθοποιοί, αθλητές, αλλά και επαγγελματίες παίκτες, ανεβάζουν βίντεο στο Youtube και στο Twitch, όπου παίζουν το παιχνίδι, ή ακόμα παίζουν σε πραγματικό χρόνο, ώστε άλλοι παίκτες να τους παρακολουθούν.\nΤέλος, στην περίπτωση της «Battle Royale», το παιχνίδι είναι δωρεάν, γεγονός που το κάνει ελκυστικό για τα παιδιά, τα οποία δεν διαθέτουν, φυσικά, τα οικονομικά μέσα των ενηλίκων.\nΛίστα επίδeιξης (display) των αντικειμένων (items) ενός παίκτη του παιχνιδιού «Fortnite»\nΕπίλογος- Συμβουλές για τον χρόνο που περνώ στο Fortnite\nΚλείνοντας, μετά τη σύντομη αυτή «ξενάγηση» στον κόσμο του Fortnite, απευθυνόμαστε σε εσάς, αγαπητοί αναγνώστες και χρήστες μας, και, κυρίως, στους μικρούς παίκτες. Το παιχνίδι αυτό είναι, αν όχι το αγαπημένο σας, σίγουρα μέσα τη λίστα με τα αγαπημένα σας αυτή την εποχή και όχι άδικα. Έχει όλα τα στοιχεία που κάνουν ένα παιδί να θέλει να παίξει: χαρακτήρες με εντυπωσιακές εμφανίσεις ή, αν προτιμάτε, skin, αστείες χορευτικές φιγούρες και πανηγυρισμούς, όπλα, περιοχές και προκλήσεις, που μεταβάλλονται συνεχώς! Επιπλέον, ας μην ξεχνάμε, ότι προσφέρει την ευκαιρία να παίζετε με τους φίλους σας! Ωστόσο, όπως όλες οι ασχολίες μας, είτε αυτές έχουν να κάνουν με την εργασία μας είτε με τη διασκέδασή μας, και το παιχνίδι μας στο Fortnite χρειάζεται μέτρο και πρέπει να φροντίζουμε να διεξάγεται σωστά και με ασφάλεια!\nΕίναι σίγουρα μεγάλο προνόμιο να βρισκόμαστε με τους φίλους μας σε ένα διαδικτυακό παιχνίδι. Είναι σαν να παίζουμε στην «ηλεκτρονική» γειτονιά μας. Πρέπει, λοιπόν, να προσέχουμε, όπως θα κάναμε και στον πραγματικό κόσμο! Μιλάμε μόνο με τους φίλους μας, αποφεύγουμε τους αγνώστους και, αν κάποιος μας μιλήσει άσχημα, λέει ή γράφει πράγματα που δεν μας αρέσουν, κλείνουμε τη συνομιλία και το αναφέρουμε αμέσως στους γονείς μας! Σεβόμαστε τους φίλους μας, προσέχουμε πώς τους μιλάμε και δεν τους κακομεταχειριζόμαστε με τα λόγια μας! Το ότι δεν είμαστε δίπλα τους με τον τρόπο που αυτό συμβαίνει στη γειτονιά ή στην αυλή του σχολείου δεν σημαίνει σε καμία περίπτωση ότι έχουμε το δικαίωμα να τους μιλάμε απότομα, να τους προσβάλουμε ή ακόμη και να τους βρίσουμε!\nΕπίσης, προσέχουμε πολύ το θέμα των χρηματικών συναλλαγών, που υπάρχουν μέσα στο παιχνίδι! Το ότι δεν μπορούμε να αγοράσουμε όλα τα skin ή όλα τα αντικείμενα δεν κάνει σε καμία περίπτωση το παιχνίδι λιγότερο ευχάριστο! Δεν αξίζει, επομένως, να αισθανόμαστε λιγότερο ευτυχισμένοι, όταν δεν μπορούμε να τα αγοράσουμε όλα στο παιχνίδι, ούτε, βέβαια, να θυμώνουμε και να τσακωνόμαστε γι’ αυτόν τον λόγο με τους γονείς μας ή να ζηλεύουμε τους φίλους μας. Το παιχνίδι μας προσφέρει αρκετή χαρά από μόνο του! Και, προς θεού, αν είμαστε μεγαλύτερα παιδιά, δεν πραγματοποιούμε σε καμία περίπτωση αγορές στο παιχνίδι κρυφά από τους γονείς μας!\nΤέλος, φροντίζουμε να είμαστε υγιείς και ξεκούραστοι! Τα παιδιά ανήκουν στους σκληρότερα εργαζόμενους ανθρώπους! Ναι, σωστά διαβάσατε! Εργάζεστε πολύ σκληρά καθημερινά και γι’ αυτό πρέπει να ξεκουράζεστε. Ασφαλώς, θα παίξετε, αλλά τα μάτια και το μυαλό χρειάζονται αποφόρτιση για την επόμενη σχολική μέρα που έρχεται! Οπότε, το παιχνίδι μας στο Fortnite καταλαμβάνει, στο εβδομαδιαίο μας πρόγραμμα, τον χρόνο που θα αποφασίσουμε, με τη βοήθεια και τη συμβουλή των γονέων μας, να του δώσουμε. Έτσι, και θα το απολαμβάνουμε και θα είμαστε υγιείς και, σίγουρα, δεν θα το βαρεθούμε!\n« Πώς συμπεριφερόμαστε στο Μετρό της Αθήνας\nΣήματα στις Συσκευασίες των Προϊόντων: Μας μιλούν για το περιβάλλον »


...εδώ γελάμε!: ΤΑ ΚΑΤΟΙΚΙΔΙΑ ΤΟΥ ΠΑΛΑΙΟΚΩΣΤΑ Νο2\nΤΑ ΚΑΤΟΙΚΙΔΙΑ ΤΟΥ ΠΑΛΑΙΟΚΩΣΤΑ Νο2\nΟ ΣΚΥΛΟΣ ΤΟΥ...ΠΑΛΑΙΟΚΩΣΤΑ!!!


O Paparazzo προειδοποίησε από την Παρασκευή για τα... | Reporter Cyprus | Paparazzo\nO Paparazzo προειδοποίησε από την Παρασκευή για τα στημένα!\nΗ απόφαση της ΚΟΠ για άμεση αναστολή του πρωταθλήματος Β’ Κατηγορίας από την Εκτελεστική Επιτροπή δικαιώνει πλήρως τον Paparazzo της omada.com.cy.\nΑπό αργά το βράδυ της Παρασκευής (05/04) ο Paparazzo προειδοποίησε ότι γέμισαν τα συρτάρια της Ομοσπονδίας με φακέλους από ύποπτα ματς στο πρωτάθλημα της Β' κατηγορίας και ότι η ΚΟΠ περίμενε τη Δευτέρα (08/04) ή το αργότερο Τρίτη (09/04) φάκελο με προσυνεννοημένο αγώνα.\nΑπόψε (09/04) η Εκτελεστική Επιτροπή της ΚΟΠ ανακοίνωσε ότι στη σημερινή της συνεδρία της εξέτασε εκτενώς το θέμα του επαναλαμβανόμενου φαινομένου αγώνων του Πρωταθλήματος Β’ Κατηγορίας και όπως προκύπτει από εκθέσεις που αποστέλλονται από την UEFA, ενδέχεται να υπήρξε προσυνεννόηση αποτελεσμάτων!


«Η σιωπή της πόλης», του Νίκου Καρακάση – Βιβλία\nΣχεδόν πριν ένα χρόνο ο Νίκος Καρακάσης -έχοντας ένα βαρύ όνομα στις πλάτες του- έκανε το πρώτο του βήμα στα λογοτεχνικά πράγματα της χώρας με το μυθιστόρημα του «Βασιλιάς Ίκελος». Τον Μάρτη του 2011 επανήλθε, προς τέρψη των ανά την Ελλάδα βιβλιόφιλων, με μία νουβέλα αυτή την φορά! Φέρει τον τίτλο «Η σιωπή της πόλης» και κυκλοφορεί σε ηλεκτρονική μορφή από τις Βορειοδυτικές εκδόσεις.\nΣε αυτό το γέννημα της πένας του, ο Νίκος Καρακάσης μας δείχνει κάποιες όψεις της Αθήνας. Της Αθήνας -και μέσω αυτής και κάθε μεγαλούπολης- όχι ως ενός πυκνοκατοικημένου τόπου, αλλά ως χώρου δράσης ενδιαφέροντων ανθρώπων -διαφορετικών μεταξύ τους- που συμπληρώνουν το περίεργο μωσαϊκό των κατοίκων της.\nΜία πόλη, έξι άνθρωποι – έξι ματιές – έξι ζωές, και επτά ιστορίες. Επτά στιγμιότυπα από το κλεινόν άστυ, με πρώτο και καλύτερο την ματιά ενός άστεγου των βορείων προαστίων, του Χρήστου…\nΑφού τακτοποίησε τα λιγοστά του πράγματα –το στρώμα και τη βρόμικη κουβέρτα δηλαδή–, ξεκίνησε το οδοιπορικό που έκανε κάθε πρωί. Θα κατέβαινε στο κέντρο, στη δημοτική φροντίδα. Εκεί θα έβρισκε φαγητό και ίσως κανέναν άλλο φουκαρά για λίγη κουβεντούλα. Βλέπεις οι άλλοι –οι φυσιολογικοί– άνθρωποι σαν τον βλέπουν να πλησιάζει, μαζεύονται, κάνουν στην άκρη, λες και φοβούνται μήπως τους επιτεθεί ή τους κολλήσει καμιά ασθένεια. Αν και στην αρχή αυτό τον ενοχλούσε, έπειτα από τρία χρόνια σε αυτήν την κατάσταση το διασκέδαζε.\n…μια ματιά στη μεγαλούπολη με το καθάριο βλέμμα ενός ανθρώπου, που δεν φιλτράρουν τις εικόνες που βλέπει οι έγνοιες μιας σύνθετης ζωής. Που δεν σκιάζει ο καταναλωτισμός και ο αγώνας για διατήρηση των κεκτημένων, δηλαδή όλα όσα αποτελούν βαρίδια στο ελεύθερο πνεύμα, την σκέψη και το συναίσθημα…\nΔεν είχε εκκαθαριστικό να συμπληρώσει τέλος του χρόνου, κανένας δεν τον περίμενε να πάει πουθενά, τίποτα σε αυτή τη ζωή δεν μπορούσε να τον κάνει να ανεβάσει τους ρυθμούς του. Ακόμα και το θάνατο του τον περίμενε καρτερικά, ρουφώντας τη σταγόνα κάθε ημέρας.\nΚαι ακολουθούν: Ο κύριος Πολυδεύκης. Ένας άντρας σκλαβωμένος στην συνήθεια και στην αυτιστική αντιμετώπιση των πραγμάτων που επιβάλει στον εαυτό του να κάνει. Η Ευρυδίκη Παλαιολόγου μια ψηλομύτα πολύ comme il faut κοπέλα, ο ηλικιωμένος άνδρας που σκέφτεται να κατέβει στον στίβο της πολιτικής μόνο και μόνο για να προσφέρει και όχι για ίδιο όφελος ως είθισται, ο μεγαλοδικηγόρος που εκτός από χρήματα αρπάζει και την αξιοπρέπεια όσων αναγκασμένοι από τις καταστάσεις πέφτουν στα νύχια του και τέλος ένας άνθρωπος των τεχνών, ένας συγγραφέας.\nΈνας γνωστός και καταξιωμένος λογοτέχνης που, καθώς αναζητά την έμπνευση για το νέο του βιβλίο, κοιτά έξω από το παράθυρο του και γίνεται μάρτυρας ενός τροχαίου ατυχήματος! Μιας δυσάρεστης κατάστασης -η έβδομη ιστορία που δένει μεταξύ τους και δίνει νέες διαστάσεις στις προηγούμενες- με πρωταγωνίστρια την Παλαιολόγου, τον άστεγο της πρώτης ιστορίας, αλλά και άλλους μέχρι τότε γνωστούς ήρωες μας. Ενός ατυχήματος που ίσως και να μην είναι και τόσο ατύχημα…\nΌσο μεγάλη και να είναι μια πόλη αργά ή γρήγορα οι ζωές δύο ανθρώπων διασταυρώνονται είτε για μια στιγμή, είτε για περισσότερο. Είτε για καλό είτε για κακό… Έτσι σκιαγραφείται -με ιδιαίτερη επιτυχία και ρεαλισμό- η πόλη των σκληρών ανθρώπων αλλά και των Ανθρώπων, από τον Νίκο Καρακάση στο «Η σιωπή της πόλης». Στη νουβέλα που όχι μόνο δεν σιωπά αλλά βωά…\nΚαλό θα είναι για όλους μας, τέτοιες φωνές να τις ακούμε με προσοχή, ιδιαίτερα σε χρόνους όπως αυτοί που διανύουμε ως λαός στις μέρες μας. Είναι φωνές που δίνουν τροφή για σκέψη και αζιμούθιο για δράση… η επιλογή όπως πάντα είναι στα χέρια σας… καλή ανάγνωση!\n«Οι ναΐτες πετάχτηκαν δίπλα», του Γιώργου Τσαντικού → ← «Πρόγονος», του Σκοτ Σίγκλερ – «Ancestor», by Scott Singler


ΒΑΣΚΟ ΝΤΑ ΓΚΑΜΑ - ΦΛΑΜΕΝΓΚΟ 10/10/2020 | Προγνωστικά | Ανάλυση | Στατιστικά | Τζίροι | Youbet.gr\n15 ματς αήττητη η Φλαμένγκο απέναντι στην Βάσκο!\n13/14 στα μεταξύ τους, με γηπεδούχο την Βάσκο under 2,5.\nΗ φορμαρισμένη Φλαμένγκο φιλοξενείται στην έδρα της Βάσκο Ντα Γκάμα, που θα έχει υπηρεσιακό προπονητή στον πάγκο της. Σε αρκετά καλή τιμή, η απόδοση του διπλού.\nΤο μάρμαρο των συνεχών αρνητικών αποτελεσμάτων πλήρωσε τόσο ο προπονητής Ραμόν Μενέσες, όσο και ο τεχνικός διευθυντής Αντόνιο Λόπες, μετά από την ήττα με 3-0 απέναντι στην Μπαΐα. Δέχθηκε όλα τα τέρματα στο πρώτο ημίχρονο, στην συνέχεια έμεινε και με 10 παίκτες και δεν μπόρεσε να διεκδικήσει σε κανένα σημείο κάτι από το παιχνίδι. Έχει συμπληρώσει αισίως έξι ματς χωρίς νίκη και η κατηφόρα δεν σταματά.\nΣτοιχηματική ανάλυση: 6/9 over 2,5. 6 ματς χωρίς νίκη. 4/5 under 2,5 εντός έδρας.\nΡεπορτάζ: Εκτός ο Ζουνίνιο λόγω τραυματισμού. Τιμωρημένος ο Μπρούνο Γκόμες, ενώ αμφίβολοι είναι οι Ραμόν και Μπρένο.\nΣε δαιμονιώδη κατάσταση είναι η Φλαμένγκο, η οποία επικράτησε της ανεβασμένης το τελευταίο διάστημα Σπορτ Ρεσίφε με 3-0 και βρίσκεται πλέον στο -3 από την κορυφή. Όλα τα τέρματα σημειώθηκαν στο δεύτερο ημίχρονο, σε ένα διάστημα δέκα λεπτών, με τον Πέδρο να σκοράρει δις, ενώ ένα γκολ σημειώσε ο αμυντικός Γκουστάβο Ενρίκε. Αισίως συμπλήρωσε 3 σερί νίκες και 4 στα 5 πιο πρόσφατα.\nΣτοιχηματική ανάλυση: 1 ήττα στα 10 τελευταία για το πρωτάθλημα. 4/5 νίκες. 8/10 οver 2,5.\nΡεπορτάζ: Απουσιάζουν οι βασικοί Αρασκαέτα, Ριμπέϊρο και Ίσλα λόγω υποχρεώσεων με την εθνική ομάδα, ενώ εκτός λόγω τραυματισμού είναι οι Σέσαρ Ραμίρεζ, Πέδρο Ρότσα και Γκαμπριέλ Μπαρμπόσα. Τελευταία στιγμή θα κριθούν οι συμμετοχές του βασικού τερματοφύλακα Ντιέγο Άλβες και Ζοάο Λούκας.\nΕκτίμηση: Η Φλαμένγκο βρίσκεται σε εξαιρετική κατάσταση και εύκολα ή δύσκολα θα επιβληθεί της Βάσκο που διέπεται από αγωνιστική κρίση. Για αυτό θα επιλέξουμε διπλό, σε απόδοση 1,75 από το Stoiximan.


The Reef, Πέτρα - Κριτικές εστιατορίων - Tripadvisor\nThe Reef: Εστιατόρια στην περιοχή\nΛέσβος: Το καλύτερο γεύμα με Σάντουιτς\nThe Reef, Πέτρα\nΕστιατόρια σε Πέτρα\nΔείτε όλα τα εστιατόρια: Πέτρα\n413 κριτικές#6 of 35 Restaurants in Πέτρα$$ - $$$ΘαλασσινάΔιεθνήςΜεσογειακή\nOn the Beach, Πέτρα 811 09 Ελλάδα+30 2253 041488+ Προσθέστε ιστότοπο\nΝο 2 από 11 Θαλασσινά - Πέτρα\nΝο 6 από 35 Εστιατόρια - Πέτρα\nOn the Beach, Πέτρα 811 09 Ελλάδα\nΑρκετά καλή επιλογή για φαγητό αφού τα πιάτα είναι προσεγμένα και αρκετά νόστιμα το πρόσωπικο αρκετά ευγενικό οι τιμές είναι προσιτές και η ποιότητα των πιάτων αρκετά καλή.\nΟ/η Costas S, Ιδιοκτήτης του The Reef, έχει απαντήσει σε αυτή την κριτικήΑπαντήθηκε στις 22 Σεπτεμβρίου 2019\nΚαλό φαγητό με θέα το ηλιοβασίλεμα!\nΒρεθήκαμε στην παραλία της Πέτρας και βλέποντας να πέφτει ο ήλιος αποφασίσαμε να απολάυσουμε το θέαμα από το συγκεκριμένο εστιατόριο και μείνεμα πολύ ευχαριστημένοι! Το service πολύ γρήγορο κι ευγενικό, το φαγητό περισσότερο από καλό και οι τιμές εξαιρετικές. Εκτιμ'ω ό,τι κι αν επιλέξετε θα...Περισσότερα\nΟ/η Costas S, Ιδιοκτήτης του The Reef, έχει απαντήσει σε αυτή την κριτικήΑπαντήθηκε στις 11 Αυγούστου 2019\nΓρήγορο σέρβις, ευγενικό προσωπικό, νόστιμο φαγητό, καλές τιμές και δίπλα στη θάλασσα. Παρότι είμαι προκατειλημμένη αρνητικά με εστιατόρια που σερβίρουν σχεδόν τα πάντα, θα πω ότι είναι μία από τις εξαιρέσεις. Δεν βρήκα τίποτα αρνητικό.\nΟ/η Costas S, Ιδιοκτήτης του The Reef, έχει απαντήσει σε αυτή την κριτικήΑπαντήθηκε στις 9 Αυγούστου 2019\nΠολυ ωραιο φαγητό, φιλικότατο σέρβις, φρέσκιες γαρίδες και γαύρο και υπέροχη ζουμερή μπριζόλα! Προσιτές προς οικονομικές τιμές! Θα το πρότεινα!👍🏼\nΟ/η costas s, Ιδιοκτήτης του The Reef, έχει απαντήσει σε αυτή την κριτικήΑπαντήθηκε στις 17 Σεπτεμβρίου 2018\nΠανέμορφο εστιατόρια δίπλα στη θαλασσα ! Έχω πάει πάνω από 4 φορες και θα ξανά πάω του χρόνου. Τα φαγητά τέλεια ! Δεν σας λέω άλλα για να πάτε να καταλάβετε από μόνοι σας\nΝόστιμο φαγητό, μεγάλες μερίδες, λογικές τιμές...δεν χρειάζεται να πούμε τίποτα άλλο...Έφυγα ευχαριστημένος και θα ξαναπάω...Tip: Το τζατζίκι είναι πύραυλος...για όσους είναι φαν των δυνατών γεύσεων...\nΟι μονοι στην Πετρα που εχουν καλες ξαπλωστρες. σερβιρει μονο φραπε. ευγενικο το σερβις. καλο το φαγητο.\nΟ Κώστας θα προσπαθήσει να φύγετε με τις καλύτερες εντυπώσεις. Υπέροχο, σπιτικό φαγητό φταιγμένο καθημερινά. Από τα καλύτερα εστιατόρια.\nΚαλο φαγητό και καφές. Μόνο φραπέ όμως γιατί αν ζητήσετε καπουτσίνο δε φτιάχνουν. Έχει τις καλύτερες ξαπλώστρες σε όλη την παραλία της Πέτρας και Μόνο με τη παραγγελία καφέ.\nΕντυπωσιακή ποιότητα αλλά και απλότητα στα πιάτα. Πολύ νόστιμα όλα!\nΧωρίς να του φαίνεται με την πρώτη ματιά το "The Reef" ήταν το καλύτερο εστιατόριο που είχαμε κάτσει εώς τότε στις έντεκα μέρες στο νησί. Απλό λιτό μαγαζί αλλά με άψογη ποιότητα το κάθε πιάτο! Πήραμε δύο ψάρια ψητά και ήταν απο τις λίγες φορές...Περισσότερα\nΛάβετε γρήγορα απαντήσεις από το προσωπικό του The Reef και από προηγούμενους επισκέπτες.


Κατούνα Νέα Ειδήσεις: ΣΕΠΤΕΜΒΡΗΣ: ΤΑ ΜΑΤΙΑ ΚΑΙ ΟΙ ΕΥΧΕΣ ΟΛΩΝ ΜΑΣ ΕΙΝΑΙ ΣΤΟ ΡΙΟ ΣΤΟΝ ΔΗΜΗΤΡΗ ΜΠΑΚΟΧΡΗΣΤΟ ΑΓΩΝΙΖΕΤΑΙ ΤΗΝ ΠΑΡΑΣΚΕΥΗ 9 ΣΕΠΤΕΜΒΡΙΟΥ\nΣΕΠΤΕΜΒΡΗΣ: ΤΑ ΜΑΤΙΑ ΚΑΙ ΟΙ ΕΥΧΕΣ ΟΛΩΝ ΜΑΣ ΕΙΝΑΙ ΣΤΟ ΡΙΟ ΣΤΟΝ ΔΗΜΗΤΡΗ ΜΠΑΚΟΧΡΗΣΤΟ ΑΓΩΝΙΖΕΤΑΙ ΤΗΝ ΠΑΡΑΣΚΕΥΗ 9 ΣΕΠΤΕΜΒΡΙΟΥ\nΔΕΙΤΕ ΕΝΑ ΑΠΟ ΤΑ ΑΦΙΕΡΩΜΑΤΑ ΚΑΙ ΤΗΝ ΣΥΝΈΝΤΕΥΞΗ ΤΟΥ\nΤο να έχεις ένα μεγάλο αθλητή από την περιοχή σου στη παραολυμπιάδα του Ρίο δεν είναι λίγο, γιατί αυτός ο αθλητής είναι πρότυπο στη νεολαία μας.\nΤην μέρα που θα αγωνίζεται (ΠΑΡΑΣΚΕΥΗ 9 ΣΕΠΤΕΜΒΡΙΟΥ) πολλοί από εμάς θα στηθούμε στην τηλεόραση για να δούμε αν θα καταφέρει να πάρει ένα μετάλλιο ακόμα για τον εαυτό του, την οικογένεια του, το χωριό του, το Δήμο μας και κυριότερο για την Ελλάδα που πονάει πολύ αυτόν τον καιρό. Ίσως ήμασταν από τους λίγους σαν katouna News που πιστέψαμε σ’ αυτόν και την ψυχική του δύναμη, από την μέρα που τον γνωρίσαμε από την μέρα που ξεκίνησε και έγινε αθλητής και τον βγάλαμε στον αέρα, τότε που του σταθήκαμε και δημοσιεύαμε συχνά γι’ αυτόν, τότε συντελέσαμε ο Δήμος να του φτιάξει το δικό του Γυμναστήριο στο Μοναστηράκι και μετά να τον βραβεύσει που άρχισε τις επιτυχίες του.\nΠριν ξεκινήσουμε σας αναφέρουμε πως ο Δημήτρης Μπακοχρήστος γεννήθηκε στο Μοναστηράκι Ακτίου-Βόνιτσας και έχει γονείς τονΠαναγιώτη και την Ευσταθία και δυο αδέλφια την Μαριάνα και τον Βαλάντη. Αγωνίζεται στο άθλημα της άρσης βαρών σε πάγκο στην κατηγορία των 54ων κιλών. Είναι πρώτος αυτή την στιγμή στην Ευρώπη με 181 κιλά και 3ος Παγκόσμια. Ο Δημήτρης Μπακοχρήστος ανήκει στο Σύλλογο ΑΚΜΩΝ Ιωαννίνων και προπονητή εκεί έχει τον Χρήστο Τριφύλλη, ενώ σήμερα σαν μέλος της Εθνικής μας ομάδας, έχει προπονητή τον ομοσπονδιακόΔημήτρη Ιωαννίδη. Την πρόκριση του για την Ολυμπιάδα την πήρε στην Ουγγαρία.\nΔημήτρης Μπακοχρήστος: καταρχήν σας ευχαριστώ για το ενδιαφέρον που δείξατε σαν katouna News από την πρώτη στιγμή για μένα. Μέχρι στιγμής έχω πάρει 5 χρυσά μετάλλια στα πανελλήνια πρωταθλήματα από το 2010 έως το 2015. Ένα χάλκινο μετάλλιο στο DUBAI το 2013. Ένα ασημένιο στη Ρωσία και δυο χρυσά στην Ουγγαρία το 2014 και το 2015 όπου και πήρα την πρόκριση για την Ολυμπιάδα.\nKatouna News: Πόσο καιρό έκανες προπόνηση στην Θεσσαλονίκη\nΣτην Κατούνα το χειμώνα σε μια\nαπό τις συνεντεύξεις του\nΕμείς με την σειρά μας να ευχαριστήσουμε τον Δημήτρη Μπακοχρήστο με την μεγάλη ψυχή και ευχόμαστε να επιτευχτεί ο στόχος του, διότι μόνο και μόνο που πάει στην παραολυμπιάδα είναι μεγάλη τιμή για την περιοχή μας.


Χειροπέδες στον καταδικασμένο για κλοπή-μαμούθ 5,9 εκατ. ευρώ στην ΤτΕ - Κοινωνία | AgrinioTimes.gr\nΑρχική » Κοινωνία » Χειροπέδες στον καταδικασμένο για κλοπή-μαμούθ 5,9 εκατ. ευρώ στην ΤτΕ\nΑλέξανδρος Καλαφάτης – ethnos.gr


Υπόθεση Λιγνάδη: Εισαγγελική έρευνα για ΜΚΟ και ασυνόδευτα παιδιά μετά από παρέμβαση Ε. Αγαπηδάκη | Liberal.gr\nΔευτέρα 22 Φεβρουαρίου 2021, 12:21\nΥπόθεση Λιγνάδη: Εισαγγελική έρευνα για ΜΚΟ και ασυνόδευτα παιδιά μετά από παρέμβαση Ε. Αγαπηδάκη\nΥπόμνημα για την υπόθεση κατέθεσε το πρωί στην Εισαγγελία η Ειρήνη Αγαπηδάκη Ειδική Γραμματέας Προστασίας Ασυνόδευτων Ανηλίκων του υπουργείου Μετανάστευσης και Ασύλου, με το οποίο ζητούσε να διερευνηθούν οι καταγγελίες που ήρθαν στο φως της δημοσιότητας και σύμφωνα με αυτά αφορούν την περίοδο 2017-18.\n«Ήρθα σήμερα στην εισαγγελέα Πρωτοδικών για να ζητήσω την πλήρη διερεύνηση των καταγγελιών που προκύπτουν από πρόσφατα δημοσιεύματα και αφορούν ενδεχόμενες έκνομες πράξεις που τελέστηκαν κατά την περίοδο 2017-2018 σε βάρος ασυνόδευτων ανηλίκων. Δεν πρέπει να μείνει τίποτε στο σκοτάδι, χωρίς διερεύνηση», σημείωσε σε γραπτή δήλωσή της η κ. Αγαπηδάκη.\nΣύμφωνα με τις καταγγελίες, «πολλά από αυτά τα παιδιά μετά από δύο ή τρία μαθήματα, εξέφραζαν δυσφορία ή άρνηση στην επιστροφή τους ξανά στον χώρο των μαθημάτων, χωρίς ουδέποτε να ερευνηθεί ο λόγος που δεν ήθελαν να επισκεφθούν τον κ. Λιγνάδη ή να υπάρξει σχετική αναφορά από τα πρόσωπα που είχαν την ευθύνη αυτών των προγραμμάτων».\nΚυρ. Μητσοτάκης: Δυο εβδομάδες προσπάθεια ακόμη


ΙΤΑΘΑΠ: H 4η Ετήσια Συνάντηση στα Σαρδίνια - ΣΥΝΕΙΔΗΣΗ\nΣΥΝΕΙΔΗΣΗ › ΙΤΑΘΑΠ: H 4η Ετήσια Συνάντηση στα Σαρδίνια\nΙΤΑΘΑΠ: H 4η Ετήσια Συνάντηση στα Σαρδίνια\nΣΥΝΕΙΔΗΣΗ • 29 Ιούλ 2016 15:19:01 EET Αιτωλοακαρνανια, Αμφιλοχια\nΤο Ίδρυμα Τοπικής Ανάπτυξης «Θωμάς & Αφροδίτη Παπανίκος» (ΙΤΑΘΑΠ) οργάνωσε φέτος την 4ηΕτήσια Συνάντηση του με θέμα: H Περιφερειακή Ανάπτυξη του Ποδοσφαίρου-Αθλητισμού με Επικέντρωση στην Ακαρνανία, στο Ευρύτερο Πλαίσιο των Τριών Περιφερειών της Δυτικής Ελλάδος, της Ηπείρου και των Ιονίων Νήσων στο χωριό Σαρδίνια της Επαρχίας Βάλτου (Ακαρνανία) του Νομού Αιτωλοακαρνανίας την Πέμπτη 28 Ιουλίου 2016 και ώρα έναρξης 9:30 π.μ. στην αίθουσα εκδηλώσεων του ιδρύματος στη Θέση Πηγάδι Σαρδινίων. Την συζήτηση συντόνισε η κα Όλγα Γκούντα, Γραμματέας Διοικητικού Συμβουλίου του ΙΤΑΘΑΠ. Χαιρετισμοί έγιναν από τον Πρόεδρο του ΙΤΑΘΑΠ κ. Θωμά Παπανίκο του Γρηγορίου, τον Πρόεδρο του Δ.Σ. του Συνδέσμου Ελλήνων Περιφερειολόγων κ. Λάμπρο Πυργιώτη, τον π. Πρόεδρο του Συνδέσμου Ελλήνων Προπονητών Ποδοσφαίρου & Αρχηγό της Εθνικής Ομάδας Ποδοσφαίρου της Ελλάδος κ. Νίκο Καρούλια και τον Αναπληρωτή Ταμία της Ένωσης Ποδοσφαιρικών Σωματείων Αιτωλοακαρνανίας κ. Κωνσταντίνο Καπλανίδη.


10 τόνοι λαθραία καπνά στα ελληνοβουλγαρικά σύνορα - ΕΜΠΡΟΣ\nΑρχική ΑΣΤΥΝΟΜΙΚΑ Αστυνομικά Νέα 10 τόνοι λαθραία καπνά στα ελληνοβουλγαρικά σύνορα\nΕντοπίστηκαν από το ΣΔΟΕ ΑΜΘ. Συνδέθηκαν με εταιρία της Φωκίδας\nΤη μεταφορά από Βουλγαρία προς Ελλάδα, ποσότητας δέκα τόνων μη κατεργασμένου καπνού, άγνωστης προέλευσης, χωρίς τα νόμιμα παραστατικά στοιχεία διακίνησης από φορτηγό όχημα διεθνών μεταφορών και με παραλήπτη του μεταφερόμενου φορτίου εταιρεία που δραστηριοποιείται στο νομό Φωκίδας διαπίστωσαν τα εντεταλμένα συνεργεία ελέγχου της Περιφερειακής Διεύθυνσης Σ.Δ.Ο.Ε. Ανατολικής Μακεδονίας και Θράκης.\nΌπως αναφέρεται σε σχετική ανακοίνωση, το φορτίο κατασχέθηκε ως αντικείμενο λαθρεμπορίας, μαζί με το φορτηγό όχημα ως μέσο μεταφοράς, καθόσον σαν αποστολέας αναγραφόταν μία φορολογικά ανύπαρκτη εταιρεία με έδρα τη Βουλγαρία. Επίσης συνελήφθη ο οδηγός του φορτηγού. Για τις παραπάνω ενέργειες ενημερώθηκε σχετικά και ο αρμόδιος εισαγγελέας.\nΚατά το διενεργηθέντα έλεγχο διαπιστώθηκε η ύπαρξη μίας αποθήκης, εκμισθωμένης στην ελεγχόμενη εταιρεία, όπου κατά τον έλεγχο των αποθεμάτων ακατέργαστου καπνού, προέκυψαν διαφορές 27.652 κιλών καπνού.\nΕπίσης, σε 2η αποθήκη, ιδιοκτησίας του πληρεξουσίου και συζύγου της διαχειρίστριας της ελεγχόμενης εταιρείας, ο οποίος είναι αγρότης του ειδικού καθεστώτος, καταμετρήθηκαν τριάντα τόνοι καπνού, οι οποίοι κατά δήλωση του ως άνω είναι καπνός γεωργικής παραγωγής του ιδίου και των 2 θυγατέρων του. Ο πληρεξούσιος υπεύθυνος και σύζυγος της διαχειρίστριας της ελεγχόμενης εταιρείας συνελήφθη στα πλαίσια της αυτόφωρης διαδικασίας. Η δίκη ορίσθηκε για προχθες και αναβλήθηκε για την επόμενη Πέμπτη.\nΜε σχετικό έγγραφο της υπηρεσίας, προς τον ΟΠΕΚΕΠΕ προκειμένου να διαπιστωθεί η προέλευση του καπνού της 2ης αποθήκης και τη σχετική απάντηση που ελήφθη, προέκυψε η συνολική καλλιέργεια του καπνού. Με άλλο έγγραφο προς τη Διεύθυνση Αγροτικής Ανάπτυξης για τη στρεμματική απόδοση ανά είδος καλλιέργειας καπνού, η υπηρεσία προσδιόρισε τη διαφορά των ποσοτήτων που ανέρχεται σε 90 τόνους και θα καταλογίσει τις σχετικές παραβάσεις. Η συνολική ποσότητα καπνού που προέκυψε χωρίς παραστατικά ανέρχεται σε 127.652 κιλά.\nΠροηγούμενο άρθρο Την αναστάτωση των κτηνοτρόφων της Λευκόπετρας μεταφέρει ο Γ. Παυλίδης\nΕπόμενο άρθρο Μην συντελέσετε στο «φιλί του θανάτου»


Δημόσια Διαβούλευση - Δίκτύα Ασύρματης Πρόσβασης Ημερομηνία Δημοσιοποίησης: 27/08/2010\nΔημόσια Διαβούλευση Αναφορικά με τον Πλειστηριασμό για τη Χορήγηση\nΕξουσιοδοτήσεων για τη Χρήση Φάσματος Ραδιοσυχνοτήτων και την Ίδρυση και Λειτουργία\nΔικτύων Ασύρματης Πρόσβασης και την Παροχή Υπηρεσιών Ηλεκτρονικών Επικοινωνιών στην Κύπρο\n1.\tΟ Επίτροπος Ρυθμίσεως Ηλεκτρονικών Επικοινωνιών και Ταχυδρομείων (εφεξής «ο Επίτροπος») και ο Διευθυντής του Τμήματος Ηλεκτρονικών Επικοινωνιών του Υπουργείου Συγκοινωνιών και Έργων (εφεξής «ο Διευθυντής») ανακοινώνουν την έναρξη δημόσιας διαβούλευσης αναφορικά με τον πλειστηριασμό για τη χορήγηση εξουσιοδοτήσεων για τη χρήση φάσματος ραδιοσυχνοτήτων και την ίδρυση και λειτουργία δικτύων ασύρματης πρόσβασης και την παροχή υπηρεσιών ηλεκτρονικών επικοινωνιών στην Κύπρο.\n2.\tΛαμβάνοντας υπόψη ότι έχει παρέλθει μεγάλο χρονικό διάστημα από την προηγούμενη δημόσια διαβούλευση που έγινε το Μάρτιο του 2006, ότι τα δεδομένα της αγοράς έχουν διαφοροποιηθεί αλλά και το αντικείμενο του διαγωνισμού έχει αλλάξει με την προσθήκη της ζώνης 3.6-3.8GHz στις υπό αδειοδότηση ζώνες, ο Επίτροπος και ο Διευθυντής αποφάσισαν να διεξάγουν νέα δημόσια διαβούλευση. Οι ανταποκρίσεις στη δημόσια διαβούλευση, οι οποίες δεν είναι δεσμευτικές για τις αρμόδιες αρχές, θα ληφθούν υπόψη στην οριστικοποίηση των εγγράφων διαγωνισμού για την εξουσιοδότηση των εν λόγω συστημάτων.\n3.\tΤα έγγραφα που αφορούν την εν λόγω δημόσια διαβούλευση βρίσκονται πιο κάτω Οι ενδιαφερόμενοι καλούνται να απαντήσουν μέχρι τις 30 Σεπτεμβρίου 2010 στις ερωτήσεις που περιλαμβάνονται στο πιο πάνω έγγραφο. Οι απαντήσεις πρέπει να υποβληθούν επώνυμα, είτε στην Ελληνική είτε στην Αγγλική γλώσσα, σε έντυπη ή/και ηλεκτρονική μορφή, στην πιο κάτω διεύθυνση:\nκ. Γεώργιος Κωμοδρόμος\nΑνώτερος Λειτουργός Ηλεκτρονικών Επικοινωνιών\n286 Λεωφόρος Στροβόλου, Στρόβολος\nΔιεύθυνση Αλληλογραφίας: Τ.Θ. 24647, 1302 Λευκωσία,\nΤηλ.: + 357 22 814873/872\nΤηλεομοιότυπο: + 357 22 321925\nΕιδοποίηση.doc (Μέγεθος Αρχείου: 31 KB)\nΈγγραφο ΔημΔιαβ(ΣΑΠ).doc (Μέγεθος Αρχείου: 205 KB)\nΠαράρτημα (Προσχ. ΕγγρΔιαγ).doc (Μέγεθος Αρχείου: 1231 KB)


Κακοκαιρία στη Χίο: Κλειστοί δρόμοι και διακοπές ρεύματος στο νησί\nby i-diakopes.gr 18-01-21 11:37\ni-diakopes.gr 18-01-21 11:37\nΚακοκαιρία στη Χίο: Δείτε φωτογραφίες από το χιονισμένο τοπίο στο νησί\nΚακοκαιρία στη Χίο: Ούτε το νησί της Χίου δεν κατάφερε να γλιτώσει από την επέλαση της κακοκαιρίας «Λέανδρος». Όπως σε πολλές περιοχές της χώρας, έτσι και στη Χίο έπεσαν χιόνια. Μάλιστα η χιονόπτωση ήταν τόσο σφοδρή στη διάρκεια τςη νύχτας, που έχουν κλείσει δρόμο ενώ υπήρξαν διακοπές ρεύματος.\nΣύμφωνα με την τοπική ιστοσελίδα astraparis.gr, από νωρίς το πρωί μηχανήματα της περιφερειακής ενότητας επιχειρούν για να ανοίξουν οι δρόμοι στις εξής περιοχής: Αίπος, Προβατά, Βίκι, καμπιά, Αμανής και από το Μερσινίδι έως τα Καρδάμυλα.\nΗ γενική γραμματεία πολιτικής προστασίας παρακαλά τους κατοίκους να μην κυκλοφορούν προς τη βόρεια μεριά του νησιού. Όποια κυκλοφορία γίνεται θα πρέπει να είναι με αυτοκίνητο 4×4 και αντιολισθητικές αλυσίδες. Εξαιτίας της χιονόπτωσης, έχουν αποκλειστεί κτηνοτρόφοι στην Σπαρτούντα και το Αίπος.\nΔεν έπεσαν χιόνια μόνο στη βόρεια μεριά του νησιού όμως. Χιόνια έπεσαν και στα νότια, με την περισσότερη χιονόπτωση να εκδηλώνεται σε Δαφνώνα και Άγιο Γιώργη. Σε αυτές τις περιοχές υπήρξε και πρόβλημα στην ηλεκτροδότηση και αλλεπάλληλες διακοπές ρεύματος. Σε πολλά χωριά του νησιού, υπήρξαν διακοπές ρεύματος από χθες.\nΔείτε τις εντυπωσιακές φωτογραφίες με το χιονισμένο τοπίο από την κακοκαιρία που έπληξε το νησί της Χίου\nΕξαιρετικά χαμηλές θερμοκρασίες σημειώθηκαν και σήμερα στη χώρα. Στους -14 βαθμούς κελσίου έπεσε ο υδράργυρος σήμερα το πρωί στη Φλώρινα, ενώ στην Καστοριά στους -10. Επίσης, σήμερα το πρωί στη Θεσσαλονίκη το θερμόμετρο έδειξε -3, στις Σέρρες -6, στη Δράμα -7 και στην Αλεξανδρούπολη -6.\nΦωτογραφίες από astraparis.gr\nΚΑΚΟΚΑΙΡΙΑ ΣΤΗ ΧΙΟΧΙΟΝΙΑΧΙΟΝΟΠΤΩΣΕΙΣΧΙΟΣ


Νέο ηλεκτρικό E-Mehari από την Citroën [video] | Drive\nΝέο ηλεκτρικό E-Mehari από την Citroën [video]\nH Citroën παρουσίασε ένα νέο ηλεκτρικό μοντέλο που αναβιώνει το εμβληματικό Mehari της δεκαετίας του ’70 και του ’80.\nΤρίτη, 08 Δεκεμβρίου 2015 | Παναγιώτης Πανάγος Επικοινωνία\nΗ Citroën προχώρησε στην παρουσίαση της σύγχρονης εκδοχής του εμβληματικού Mehari της δεκαετίας του ’70 και του ’80, με την διάθεσή του να ξεκινά μέσα στο 2016.\nΗ σχεδίαση του E-Mehari είναι ιδιαίτερα απλή και το αμάξωμά του πλαστικό, όπως το παλιό μοντέλο που ήταν ένα δημοφιλές “beach buggy” πολλαπλών χρήσεων που χρησιμοποιούσαν οι αγρότες και μερικά τμήματα του γαλλικού στρατού.\nΣύμφωνα με την Citroën, το νέο E-Mehari δεν έχει στόχο τις μεγάλες πωλήσεις, αλλά την βελτίωση της εικόνας της γαλλικής εταιρείας. Στο υποψήφιο πελατολόγιο συγκαταλέγονται ξενοδοχεία που θέλουν να προσφέρουν έναν διασκεδαστικό και φιλικό προς το περιβάλλον τρόπο μετακίνησης στους πελάτες τους, ενώ δεν αποκλείονται και στόλοι fleet ή ιδιώτες που ψάχνουν για δεύτερο αυτοκίνητο.\nΤο ηλεκτρικό E-Mehari κατασκευάζεται στο εργοστάσιο της PSA στη Ρεν και διαθέτει τελική ταχύτητα 110 km/h και αυτονομία 200 km. Η μπαταρία Λιθίου πολυμερούς του E-Mehari φορτίζει σε 8 ή 13 ώρες, ανάλογα την πρίζα.\nΤο νέο ηλεκτρικό μοντέλο των 3,8 μέτρων διαθέτει αυξημένη απόσταση από το έδαφος για να μπορεί να κινείται σε ελαφρές εκτός δρόμου διαδρομές ή παραλίες, με το εσωτερικό να είναι αδιάβροχο.\nΕπιπλέον, το αμάξωμα είναι πλαστικό και εγγυάται ότι δεν θα σκουριάσει ποτέ, δεν χρειάζεται βάψιμο και μπορεί να ανταπεξέλθει σε μικροσυγκρούσεις.\nΤο νέο Citroën E-Mehari θα ξεκινήσει την εμπορική του καριέρα στην Γαλλία την άνοιξη, ενώ μέχρι το τέλος του 2016 θα προσφέρεται και στην υπόλοιπη Ευρώπη.